Norway ah Hngakchia an Kum Rupin Covo an Ngeihmi Hna – Chin Community in Norway\nApril 12, 2014 ccn 0 Comments\nKumtling upa (kum 18 in a cunglei) hna he kum 7 tiang zohkhawhmi zatka (film) na zoh kho.\nSianginn kai/thawk kho kum na phan cang i, sianginn kai hrimhrim dingin ttuanvo na ngei cang.\nNa herh ahcun nangmah he aa tlaakmi pumpak a hlei cacawn khawhnaak covo zong na ngei cang.\nPumpak pakhat he ai pehtlaimi, bianaah, nulepa an i tthen tikah khawzeiahdah ka um lai, nu le sinah maw pa le sinah dah ka um lai, sianginn dinh caan (Holiday) ah ahodeuh he dah ka um lai ti pawl khi mah duh tein i thimnaak nawl ngeih asi cang.\nNangmah lawngin silole hngakchia dang hna he kum 7 tiang zohkhawhmi zatka (Film) na zoh kho cang.\nKumtling upa pakhat he kum 11 tiang zoh khawhmi zatka (Film) na zoh kho cang.\nTaang 1-4 tiang na kai chungah ca bawmhnak (leksehjelp) a tlawmbik zartkhat ah suimilam pakhat hmuhnak covo na ngei.\nCatang 5 in cun, sianghngakchia aiawhtu buu (elevrådet) rianttuantu ah thim khawh a si cang .\nKum 11 tiang zohkhawhmi zatka cu nangmah lawng silole midang hngakchia hna he na zoh kho cang.\nPumpak kongah chimrelnak nawl ngeih a hun si chinchin cang. Nulepa an i tthen ahcun, aho sin ah ka um lai ti kha i thim khawh asi cang. Mah duhnak, hmuhning kha a biapi ah ruah piak na hun si ve cang.\nMah duh, hnatlaknaak um lo in, mi nih fa caah i cawm (adoption) khawh asi ti lo.\nMah nih duh lo buin, min min-hnu (last name), nulepa zong nih thlen piak khawh asi ti lo. Mah nih min-hnu (last name) thlen duh belte ahcun, nulepa hnatlakpinak a herh i, anmah sok piak zong a herh.\nKumtling upa pakhat he kum 15 tiang zoh khawhmi zatka zoh khawh asi cang.\nDamlo tikah nulepa nih rianttuan loin/rian i dinh in zohkhenhnak covo an ngei rih. Cucu kum 12 na tlin tiang an ngeihmi covo asi.\nPhaisa hmumi rian fa tete ttuan khawh asi cang, bianaah nau umh, tadinca phawt silole thingthei ttawh tibantuk. Rianttuan kan ti tikah a fawimi rian asi lawng siloin sianginn kai caan ah asi lai lo, cun ngandamnak caah a dawn khomi rian asi fawn lai lo. Na nulepa nih rian na ttuan ding kha an in hnatlak-theihpi ve a herh fawn.\nRiantuan in na hmuhmi phaisa chungin ngunkhuai (Tax) pek haulo tiang tuakmi zat (free amount) ngunkhuai pek loin na tuan kho. 2019 ahcun, kumkhat ah 55, 000 kr tiang ngunkhuai pek loin ttuan khawh asi.\nNangmah kong phaisa hmannak ah na nulepa/zohkhenhtu hna nih na ruahnak an in hal hmasa lai. [Bianaah; nangmah caah khawnpiakmi phaisa hman ding asi ahcun].\nNulepa nih sianh ahcun ramvaih laisen phit khawh na si cang i, kumtling upa pakhat he ram na vai kho ve cang. Hi kongah kumtling upa nih biapi ttuanvo a ngei.\nTilawng (Boat) khalhnak laisen na ngei kho ve cang, meter 8 a saumi tilawng na khal kho cang. Tilawng khalh cu kum 14 na tlin hlan in na cawng kho cang.\nKriminal kum na lawnh cang caah zulhphung (laws) na buar ahcun thong, phaisa liam, rianttuan ter tibantukin dantat khawh na si cang.\nNangmah an zohkhenhtu theihter buin hrenchung (under custody) khawh zong na si. Hi zawnah chimrel khawhnak covo zeimawzat cu na ngei ve.\nLahkhah ummi rian na ttuan kho cang, mahbelte na nulepa nih nangmah cawmkennak le khuasak tuntuk a dawn kho ding dirhmun asi tiah an ruah ahcun na rian an in ngawlter khawh.\nPhaisa na hmuhmi kongah nangmah tein hmannak nawl na ngei nain, nulepa nih ri an khiah khawh ve.\nNangmah duhmi cawnnak phun thimnak nawl na ngeih lawng siloin tanghra na dih in sianginn pehchap na duh ahcun sianginn hmunhma covo na ngei fawn.\nHngakchia ralveeng [Barnevern] nih na cungah nangmah hnatlaknak tel loin biakhiahnak an tuah ahcun, nawlnak (appeal) na tuah khawh. Nanmah kong ttialmi (case documents) hna kha zohnak nawl na ngei. Akong na hngalhmi hngakchia ralveeng tawlrelmi case kongah chimrel kho dirhmun pakhat na ngei ve cang.\nNangmah duh tein biaknak buu le a dangdang buu hna member sinakin luh/chuahnak nawl na ngei cang.\nNangmah lawngin kum 15 tiang zohkhawhmi zuksin (cinema) na zoh kho cang.\nLam kong ahrampi cawnnak [trafikk grunnkurs] kai hnuah motor saikel hmedeuh hna le moped, traktor pawl cu, ruahchih ding thil cheukhat hna ruahpiak hnuah, na khal kho cang.\nTipilhnak laisen laak khawh na si cang.\nBiaceihnak zung biaceih lioah rat ding ttuanvo siloin rat khawhnak covo na si ve.\nNulepa le cozah nih an hnatlak ahcun nupi/va na ngei kho cang.\nNu le pa diriamhnak (Sex) tuah kho dingin na kum a tling cang.\nSibawi te sinah na kalnak kong kha nulepa theihter lo na duh ahcun theih ter lo khawh asi cang.\nAhrampi cawnnak na kai hnuah motor khalh na cawng kho cang. An tthutpitu/chimtu kha kum 25 a tlin hau i, a tlawmbik kum 5 chung peh tein laisen a ngei cangmi asi a hau. Na khalhmi motor hnulei ah, ‘L’ cafang kha lang dingin na taar lai, motor hmai a chunglei zongah hnulei zohkhawhnak thlalang pakhat a hlei in a um chih a herh.\nAhrampi cawnnak le a dang tuah hrim a herhmi cawnnak na dih ahcun, motor saikel hme, trakter le moped laisen caah test na tuah kho cang.\nNau nangmah duh tein nai hrawk kho. Kum 16 tlin lo zongah i hrawh khawh cu asi nain nulepa hnatlaknak laak hnu deuh ah hrawh asi tawn. Nangmah nih hrawh na duh ko nain, nulepa nih an duh lo ahcun, fylkelegen nih biakhiahnak a tuah.\nPhaisa cawi khawhnak covo na ngei, videregående sianginn kainak caah stipend zong sok khawh na si.\nNa nulepa nih an hnatlak ahcun paracut cit, kalaida cit khawh asi.\nNazi pakhat ah 40 km nak tam a tli lomi trakter cu laisen na ngeih ahcun na mawngh khawh. Zapi hmanmi lampi ah na mawng kho lo.\nRamvaihnak laisen na phit cang ahcun, nangmah lawngin ramsa hme na vai kho, ramsa ngan zong nulepa hnatlaknak in kumtling upa pakhat he na vai kho.\nCheukhat kommune ahcun kum 16 a tling cangmi nih thimnak ah vo an thlak khawh ve.\nMeter 15 a saumi tilawng na khal kho.\nVanlawng, helicopter tibantuk laisen na la kho i, nangmah lawngin na khalh khawh hna.\nPhunglam ningin kumtling na si cang caah kumtling upa covo na ngei cang hna.\nThimnak ah vo thlak khawh na si i, nangmah lila zong thim khawh na si cang.\nNangmah phaisa kong le pumpak kong biakhiahnak nawl tlamtling in na ngei cang.\nKhalhmi laisen paohpaoh laaknak nawl na ngei.\nCawmmi fa na si ahcun ahodah ka nu le pa an si ti theihnak nawl na ngei cang.\nNangmah lawngin ram na vai kho i, ramvaih meithal zong nai cawk khawh cang.\nKuak, wine le beer na din, cawk khawh- nain zutthawng (sprit) na caw kho rih lo kum 20 na tlin hmasat aherh.\nPrevious Previous post: Ukraine Kongah US, EU le Russia\nNext Next post: FN-utsending med sterk advarsel i Myanmar


Thihdan Pekmi Win le Zaw cu Thailand Siangpahrang nih a Ngaihthiam Hna | THE CHIN EXPRESS\nThihdan Pekmi Win le Zaw cu Thailand Siangpahrang nih a Ngaihthiam Hna\nBritish rammi 2 nan thah hna tiin Thailand cozah nih thihdan a pekmi Myanmar rammi 2 cu Thailand siangpahrang nih a ngaihthiam hna caah thah loin thih hlan lo thongthlak tu an si lai.\nThailand siangpahrang cu July 28 kha kum 68 a tlin ni, a chuahni si. Kum fatin a chuahni lawmhnak ah thongtla a ngaihthiam tawn hna.\nA ngaihthiammi pawl min cazin cu nizaan ah Thailand cozah tadinca Royal Gazette nih a tar i Win Zaw Tun le Zaw Lin min zong aa tel ve.\nThailand ram ah aa hlawhfa mi Win Zaw Tun le Zaw Lin cu 2014 ah Thailand a rung tlawngmi British ngaknu Hannah Witheridge, kum 23 nan tlaihhrem i nan thah pinah a tlangvalpa David Miller, kum 24 zong nan thah tiin thihdan pekmi an si.\nThailand Thonguk Zung nih, “siangpahrang ngaihthiamnak in thongtla 40,000 kan thlah hna lai, adang 200,000 cu an thongdan ṭhumhpiak an si lai,” ati.\nThonguk Zung bawi Naras Savestanan zong nih, “Win Zaw Tun le Zaw Lin cu siangpahrang ngaihthiammi lakah an i tel ve ko,” tiah a fehter.\nMyanmar rammi 2 cu 2015 ah Thailand biaceihzung nih thihdan a pek (thah dingin bia a khiahpiak) hna. Nawlnak Biaceihzung (Appeals Court) ah an nawl nain 2017 ah ngaihthiam lo dingin bia an khiah. Supreme Court nih 2019 ah ngaihthiam lo dingin bia a khiah ve. Cutin thah ni hngak in thongthlakmi an si.\nThapetu tampi nih cun “Thailand cozah nih lih hrokhrawl in lainawn a puhmi hna si. Hmasa ah kan thah ko hna tiin an i wankhanmi cu palek nih an velh tuk hna caah si” an ti i Thailand cozah cu an mawhchiat ngai.\nAn sihni Nakhon Chompuchat nih, “Thailand upadi ning ahcun, siangpahrang nih a ngaihthiam hna ahcun thihdan pekmi (thah ding) kha thih hlan lo thongthlak dingin an ṭhumhpiak hna lai,” tiah Reuters tadinca ah a chim.\n“Mah hnu ah thongin ah felfai tein an um ahcun ‘an felfai’ tiin ngaihthiam chap khawh an site lai,” ati. — Bangkok Post le The New York Times


President Htin Kyaw nih Chin Miphun chuah kahnak kong a chimmi le Naing Thet Lwin chimmi aa dang – Chin State Post\nPresident Htin Kyaw nih Chin Miphun chuah kahnak kong a chimmi le Naing Thet Lwin chimmi aa dang\nFebuary 20, 2018 ah tuahmi voi 70nak Chin Miphun Ni ah hmunkip Chinmi vialte nan cungah hlawmtlinnak hmu kho dingin thlaza kan cam piak hna tiah Htin Kyaw nih a chim.\nChinmi pawl hi Mongolia in a rak ra mi Tibet_Myanmar phun an rak si i Myanmar ram ah khuasa mi an si ti zong Htin Kyaw nih a chim. Chinmi pawl hi Chin ramkulh lawng si loin Sagaing ramthen, Magwe ramthen, Pegu ramthen le rakhine ramkulh ah khuasa mi an si ti zong President Htin Kyaw nih a chim.\nChinmi pawl hi Vietnam le China miphun in a ra mi an si tiah Naing Thet Lwin nih Irrawaddy ramthen, Pathein ah a chim ve. Cauk cheukhat zongah Laimi hi Vietnam in a chuakmi kan si tiah an tialmi a um. Vietnam min le Laimin pawl zong aa khat mi an tam ngai ti zong fianternak an tuah!\nPresident Htin Kyaw nih Mongolia,Tibet_myanmar a ti lioah Naing Tet Lwin nih Vietnam&China in a ra a ti.\nMirang uknak in luatnak hmuh khawhnak dingah Chin miphun pawl hi biatak tein thazaang a rak chuahmi an si ti zong Htin Kyaw nih a langhter.\nChin ramkulh ah Cozah le mipi hmunkhat rian tuannak in thanchonak zong kan tuah lio asi ti tiah President Htin Kyaw nih a chim. Chin ramkulh cu tlang a tam tuk caah motor lam zong a tha loh i Cozah lei kap zong in rian kan tuan lio asi ko ti zong a langhter.\nTlangcung mi nih kan duhmi “mah tein uk khawhnak” rian kan tuan lio bantuk in; Federal uknak zong hi fek tein kan hmuh khawhnak dingin Phunghrampi remh khawhnak dingah Chin mipi zong nih lungtho tein thazaang rak chuah cio dingin forh fialnak zong a chim.\nBe the first to comment on "President Htin Kyaw nih Chin Miphun chuah kahnak kong a chimmi le Naing Thet Lwin chimmi aa dang"


Anupi nih Ahnuk Nganter Aduh lo Ruangah Afale Pahnih hein Athah Hna – TIMES OF CHIN NEWS\nAnupi nih Ahnuk Nganter Aduh lo Ruangah Afale Pahnih hein Athah Hna\nPosted By: thawngthawng July 31, 2019\nVawlei cungah hin kan mah le kan hmu tawk te hi kan i lunghmui ding asi. Fa pahnih an ngei cang i anupi hi nungak bantuk in hnuk ngan pi le dawh taktak aduh ti asi. Kum 34 asi cang mi Peng Hui nih hin an pa lawmhter nak ding caah voikhat ahnuk anganter cang i, Angan ter mi cu alungtling lo tuk i ngan ter athan dingin anupi cu anawl than ti asi. Adonghnak ah cun Peng nih ithen aduh cang ti theih asi.\nTi cun an pa Wu Meng-Yu nih cun tha tein kan i tuak te lai cu tiah afale pahnih hein alen asawm hna ti asi. Wu Meng nih cun an nu Peng Hui nih ahnuk hi anganter duh lo ruangah an fale pahnih hein len dingin asawm hna i, hi lio caan ah hin an moto seat hmai leiah anupi nu hi hmuh asi i afale pahnih hi seat hnu leiah hmuh an si fawn.\nAn fa upa deuh kum 9 asi cang i ahngakchia deuh hi kum 6 lawng asi rih. Wu Meng Yu nih hin an chungkhar eiding rawl ah cun poison acawh piak hna ti asi.\nTi cun athah dih cang hna i, an mah lawng si loin amah zong athat ve colh tiah theih asi. Peng le afale pahnih an donghnak an hmuh lio hna cu Wu meng Yu va hmuh dingi scooty an cuan lio ah cun mi cheu khat nih cun an rak hmuh hna. Peng unau nu nih cun an nih pahnih hi nikum november thla ah khan an ia tthen cang i, asinain an i tthen nak ca tu hi tlamtling tein an tuah manh lo. An i tthen nak aruang cu hnuk nganter raungah asi i hi hlan ah voikhat asurgery cang i avan i tuah than ding cu aduh ve ti lo ti asi.\nA cu hnuk nganter ruangah cun an nupa karlak ah isik nak achuak i adonghnak ah cun an chungkhar in an rawk dih an i tthen nak hi asi.


Thawngtha taktak kawlram mipi caah bawm tu thatuk kan ngei cang lai hi – Lai Lungrawn Post\nThawngtha taktak kawlram mipi caah bawm tu thatuk kan ngei cang lai hi\nJuly 8, 2021 July 8, 2021 admin Thawngpang\nA Caan A Um Lio Ah Kawlram Mipi Bawmh a Herh Kawlram nuhrin covo lei hlathlaitu UN palai Thomas H. Andrews nih nizaan ah UN sin report a pek nak ah ramdang hna nih NUG he i bawm in Kawlram mipi hna cu bawmh an herh tiah a chim. Kawlram mipi hna cu an ram chanh dingah an i zuam lio pi a si. Caan a liam hlan ah kan bawmh hna a herh. Kawlram mipi caah Emergency Coalitioin for the People of Myanmar kan fonh a herh cang tiin vawlei cung ram hna cu a nawl hna.\nA chimnak ah ram cheukhat nih Kawlram mipi hna cu bawmh an duh ko hna nain an i sum khawh tuk caah atu bantukin ka nawl mi a si. A fek mi le tuanti nak a tha lo tuk mi vawlei cung ram hna ruangah a luancia mi thla 5 chungah Kawlram ah zeitluk thil thalo dah a cang ti cu zapi theih a si. Atu bantukin a kal rih a si ahcun Kawlram mipi hna dirhmun cu a chia chinchin te lai.Kawlram mipi a dirhkam duhmi ram hna nih sullam a ngei mi le i funtonnak tha deuhin kan tuah a herh. Mah lawngah ralhrangbu nih mipi cung ah a cawlcanghnak zong a zorter khawh lai.\nRalhrangbu nih minung covo a buarnak cu mipi zapi cungah sualnak a tlinh caah NUG nih ICC ah minthut in ralhrangbu cu tazacuai a timh lio a si. Vawlei cung ram hna zong nih ralhrangbu phaisa hmuhnak lam vialte phih piak a herh.\nHriamnam zuarh lo ding le an thil sual tuahmi vialte zong tha tein fact kawl le ralhrangbu cu a cozah pakhat ah cohlan lo dingin a nawl hna the chin post.\nThawngdang NUG Cozah Cu UN Nuhrin Covo Lei Nih Cohlannak A Tuah NUG cozah cu UN nuhrin covo lei Chiarman Michelle Bachelet nih a cohlan cang,Myanmar ram buaibai nak cu nuhrin covo lei hoih in le ramchung ral sinah a ngat mi dirhmun sangah a phan tiah UN nuhrin covo lei phu nih an chim.\nMyanmar rallokap lei zong in NUG cozah,tlangcung hriamtlai,mipi phu,CDM phu,lothlo phu,duhlonak langhternak le i tonnak ngei dingin nuhrin covo lai in nih ruahnak a pek hna UN nuhrin covo lei in Michelle Bachelet nih a chuahpi mi ah NUG a cozah min fangkhenh in vulei pi nih Myanmar mipi he hmunkhat ah kan dir tiah a chim fawn.\nMyanmar ramah atu lio boruak in ramkhel buaibainak ruangah nuhrin covo buar in mipi 900 peng an thah hna i minung 5200 leng an tllaih hna,minung singhnih leng nih inn an chuahtaak,ralhrang nih ngandnak inn,ngandamnak riantuan hna zongah dohnak voi 240,Media 90 leng an tlaih hna i Media zung license an chuh hna.FAO nih a chim ningah minung nuai 6 nih harsaknak an ton cang i UNDP nih a tuak ningah 2022 hlanah Myanmar mipi cheukhat nih dinei awk an ngei lai lo,hriamtlaih nak in ralhrang dohnak le,tlangcung hmunhma ah mipi kahdoh,i dupnak hmun ah le biaknak inn ah hriamngan in,vanlawng in thahrum hmang in kahnak an tuah the chin post.\nThawngdang June 28 in July 2, 2021 ah tuahmi NCCYF le CNN mino Civui pi ah kan pa pakhat a si mi le NUG cozah zongah hruaitu dirhmun ah an kan dir piaktu Dr Lian Hmung Sakhong nih bia a chim mi chungin kan ttial khawh tawk le zeitindah federal army kan ser khawh lai tibantuk siseh NUG le CNF karlak hnatlaknak tuahmi hna zong a chim chih.\nA chim mi cu “Tlangcung hriamtlai pawl direct in PDF ah lut dih uh an ti cucu direct in tlangcung hriamtlai pawl PDF ah an luh a si ahcun mah cucu Min Aung Hlaing kuttang i tlangcungmi ralkap va tlak he khin aa lo, ti khan cun Federal army a chuak kho lai lo.\nCu caah federal army a chuah khawhnak ding ahcun kan mah tlangcung mi hna nih kan mah le kan ram cio ah kan ram humhimnak caah ttawan kan laak lai. Kan ram kan zohkhenh lai, timi kha pakhatnak ah kan i tlaih ahau. Pahnihnak ah Kawl pawl ralkap(PDF) le tlangcung hriamtlai ifonh hnu lawngah federal army cu a chuak lai mah cucu kan i fiang tawn lo i tlangcung hriamtlai hna nih an hngahmi zong a si.\nSinain, kan nih CNF nih kan hngak maw, kan hngak lo. Zeiruangah kan hngah lo tiah cun a thei lo mi hna kha kan chimh hna lai i kan mah nih policy kan hruai lai kan ti. Cu caah NUG le CNF kha hnatlaknak(agreement) kan ngei cang.\nKha hnatlaknak kan ngeihmi kha mipi sinah kan phuang duh bal lo, a zapi te cun ka phuang lai lo nain a herhmi pakhat te ka van chim lai. Kha chungah khan bia pahnih aa tel pakhatnak ah Thein Sain cozah ah kan lung a rak tling cia mi Chinland cungah hriamtlai CNF le ralkap cozah lawng a um lai timi kan hna a rak tla. Asinain NUG sin ahcun Chin ram chungah CNF a um timi kha an hna kan tlak pi. Cun Chin ram chung a humhimtu, a zohkhenhtu dingah CNF nih ttawan kan laak kan ti.\nMah kha an lungtling i minthutmi ah aa tel. Midang tlangcung hriamtlai zong nih zeitindah federal army kan ngah khawh lai timi zong an hngalh an theih asinain Kawl pawl nih rak kan sawm hmasa hna seh timi an hngak, mah cucu kan nih CNF nih kan hngak lo.\nKan mah nih kan duhmi kha kan tuahter hna, kan duhmi an tuah ahcun kan i fonh hna lai i kan duhmi an tuah lo ahcun kan kal taak hna lai. Kan duhmi kha kan tuahter hna i an lungtling cu caah kei zong hruaitu dirhmun ka laaknak a si.” tiah a chim.\nDr.SaSa keimah lawngin zeihman tuah kho mi ka ngei tilo\nSAC ralhrang doh ding in CNF pawl ready bak an sive cang hi


President Biden Nih Gen. Min Aung Hliang Hruaimi Ralkap Cungah Thil A Tuah Taktak Cang – Chin World News Evening\nFebruary 11, 2021 February 11, 2021 Salai Van Myanmar News\nPresident Joe Biden nih ralkap renghnak kong a chimmi cu lung a hmui ngai. A chimmi hna. 1) US nih Kawlram cozah tangka billion pakhat kan chiahpiakmi hna ralkap sinah ningcang loin kan kalter lai lo. 2) Ralkap business a siah an neihniam chungkhar an siah dantatnak kan khinh colh hna lai. 3) Tu zarh chungah aho hna dah First Round dantatnak kan pek hna lai timi kan fianter lai.\n4) Kawlram cozah thathnemnak a chuahtertu pehtlaihnak kan ngeihmi kan phih lai, asinain Health civil bu le Kawlram mipi caah thathnemnak a petu a simi paoh cu kan pezulh ko lai. 5) A dangdang dantatnak khinh chap hna ding zong in timh cia kan si. 6) Internation kan hawile pawl he kan tuan ti lai. Suu Kyi a siah President a siah a dangdang an siah thlah colh hna u. Mipi duhnak nan upat hna awk a si.\n7) A donghnak a chimmi hi zei tal sawhmi a ngei hnga maw tiah theih than kan duh ngai: Ralkap inn pi kal ding in lengah motor nih a ka hngah ko. ka kal hlan ah hi bia chim ta kan duh tiah a donghter. Kawlram kong ah ralkap inn pi upa pawl he ceihmai tinak an ngei lai tiah ka beisei ngai. Credit: Luther Tin Hre\nRelchih: Kachin miphun ralkap KIA nihcun Kachin ram ah ralkap nih ralkap cozah dotu kachin miphun nan hnursuan hna i nan kut nan thlak ahcun kan in zoh sawsawh hna lai lo, a herhning in kan ven hna lai tiah fiang tein an chim ngam cang. Karen ralkap KNU le Shan ralkap RCSS/SSA zong nih ralkap cozah nih uknak an laak mi kan cohlan lo tiah statement an chuah. Kannih tah zeidah kan lawh lai?\nBreaking News: Ralkaap nih Pu Thla Kio Lian an tlaih


Salai Za Thawng nih “Tum Tum” sin ah cakuat a tial tthan, A biafang a faifim ngai\nTo “Tum Tum”\nMifim an fim dih lo an ti bangin tutan Australia sianginn kainak kongkau ah hmundang ummi nih thil theih bik bantukin ca na ttial hmuh tikah ka lau ngai. Mi nih chimhnak in thil hi i tlaih nakin mah nih tonmi thil hi a hman deuh ti hi theih law a ttha. Australia ummi Laimi hi mihrut an silo caah thil sining an kherhlai tuk ve mi a si. Sianginn kai ding phan mi zong kan thu sawh lo. Kan tonmi thil kongah kan si khawh tawkin kan kherhlai. Hi kongah hin zang tuk in biachimh ti lo dingin ka duh. Theihnak zongah a nuam lo ngai ko cang. Mirum hna nih cun sianginn man liampiak kho ding ahcun a har lem lo. Nain phaisa cawi in kumkhat ah cham dih than dingin biatiamnak he a kal mi caah ngaichihnak a tam lai.\nPR Soknak Kongah\nPR soknak caah a tlangpi in 10 tlinh a hauhmi a um i cucu kanmah pawl nih tlinh khawhnak lam hi 100 ah 10 lawng a si. Cucaah PR soknak kongkau ah ruahchannak pek sual ahcun tlam a tlin lo tikah lung a fak ngai lai.Asylum seeker sawk cu mual i pho chinnak a cang lai tiah kan ttih ngaimi a si. PR sawk belte cu a fawi bak na chim bantukin nain PR hmuh kha a har mi cu a si ko.\nSianginn hi Institute an si i Vocational Education and Training Sector an si hna. Cawnmi pawl cu rawlchum(Cookery) Hospitality(Khual zohkhenhning le rawlchum le lakphakti serning) Early Childcare( hngakchia zohkhenhning) Automative(mawtaw remh) pawl hi an si. Cucu kumhnih ah $18300 si i Ks.ting 200 tluk a dihmi a si. Kalnak he cun ting 350 tluk deng dihmi a si. University ah kaiding ah cun listening 6.5, peaking 6.5, writing 6.5 a si caah zapi zaaran nih an hmuh khawh lomi a si caah a har tukmi khi a si. Mirang holh kan thiam lo tik cun scholarship zong hmuh khawhnak lam um lo.\nNupa/va ngeih Kongah\nLaipa caah lainu, Lainu caah Laipa na van ti dan ah ka uar ngai nain nupi/va ngeih hi fawi tukin kan ruah sual ahcun hngahttah kan karh lai. Lentecelh a silo caah ruah ciammam in nupi tthit/ va ngeih hau mi a si. Australia ah laimi tam tuk nungak/ tlangval an um ko caah lainu caah laipa, laipa caah lainu cu an si kho hrim ko. Tu phan mi cu keimah telh in muisam lei tlamtling lo ngai kan si hna tikah a fawi lo heee(Capo).\nTu a phan mi lakah thathu bik hi keimah ti ninglaw ka palh lai lo. Nain riantuan lo awk tthat lo caah ttuan khawh tawkin ka ttuan. Zei rian hmanh nautat mi kan ngei bak lo. Kan thathu hrim lo caah zei kip rian kan ttuan kho tulio ah cun mu. Kan ei man le kan sianginn man le kan ratnak leiba kong ruahah riantuan loin um khawh a silo caah thathut lo le nautat mi ngeilo tein rian kan ttuan. Cu hmanh cu Laimi phun chungin Pathian nih thluahchuah a pekmi Jacob nih dawtnak le zawnruahnak tak tak he a kan ttuanter. Cheukhat hna cu Company hna an fuh hna i an documents an hal hna tikah zarhkhat ah sml 20 lawng si caah part time kan duhlo tiah an ti hna. Cu lakah nu ca ko ah rian hi a har deuh rih. Cheukhat sianginn ah cun zarhkhat ah ni 5 hna an kai caah riantuan duh zongah tuan khawh loin zarhkhat chung sianginn ah mirang ca an cawng. Cheukhat cu nithum an cawng i nihnih hi rian an ttuan ve. Cheukhat sianginn cu zan ah kai khawh mi a um caah zan kaimi um a si. Cucaah na theithiam dingah cun an thathu lo i nautat mi an ngei lo ti kha kan theihpi law kan duh.\nIncome na tuaktanning hi kan mitthi ngai ko. Kha zat cu hmu kho u sihlaw kan i lawm tuk hnga ta. Nain a lam um lo. Phaisa hmuhmi khawn a harnak cu ei man le herhmi pekding le sianginn course pipa kai tikah thlakhat ah 800 tlukin pek colh si lai caah khawn cu chinh hlah cawi tu a hau mi kan um te lai. Chimh a fawi tlukin a tak ah a fawi tawn lomi hi a poinak cu a si ko. Suikhur cawh bantuk a si na timi zawnte ah hin cun suikhur cawh in sui um lo bantuk khi a si.\nAustralia a phan cang mi hna nih nahchuahnak an ngeih caah ra hlah uh tiah ziarngeinak in an kham hna ti lungput an kan ngeiter dih cang. An rat le rat lo kongah zei tal hmanh sungzatlaknak le thathnemnak a um lo. Nain a ra dingmi nih a harnak hmun in rethei tuar in riantuan ding a si i hnek a hau ko timi lungput ngei hna seh ti kha ka duh. Minung hi ttanh caan le ttanh ningcang a um. A kong theihnak(theory) men men nakin practical in a tongmi hi zumh le ttanh deuh nak caan zong a um awk a si.\nMihrut timi hi holh thiam lomi pawl khi an si lem lo. Holh thiam ko tung i mifim bik ah i ruah in theihnak sawh in fakpi in thih ngamh in dirhpi khi hruh pakhat a si ve keimah le. . . . bantuk hi.\nNote: Salai Za Thawng nih a tial ning tein kan lak chin, Spelling pakhat zong kan remh lo pin ah a min tial ning zong kan remh piak lo.\nPrevious Ralrin Peknak: USA Chin Khrihfa bu cio ah rak zamh uh (Chin Community of Indiana)\nNext US cozah nih NLD party cu dollar million 500 a rak pek diam: USDP


Avoi (6) nak HECYF Cup An Thawk Cang - THE CHINLAND POST\nAvoi (6) nak HECYF Cup An Thawk Cang\nSalai CungCung|2019 September 23|Hakha Evangelical Church Youth Fellowship (HECYF) Cup cu September 23 zing suimilam 11 in Kio Mang Celhtual ah an thawk cang tiah kan theih. Phu 11 an itel kho.\n“Lentecelhnak hi vawlei pumpi nih an tuah mi a si. Hman thiam ah cun hmailei pawcawmnak tiang a chuahpi khawh. Cun pakhat le pakhat dawtnak, hawikomhnak, theihhngalhnak, tibantuk tampi a chuahpi. Hman thiam lo ah cun siknak le huatnak a chuahpi ve. Minung tam deuh lentecelh tik ah kan tei zong kan sungh zong ah Zuu ding kan hman. Cucaah hi pawl cu tuah lo ding bak a si. Lente kan i celh tik ah teinak lawng te ruah loin dawtnak he pakhat le pakhat zawnruahnak he i celh ti ding in kan sawm hna” tiah puai thawknak ah Hakha peng zanglek zung in haotu Pu Jacob nih thazaang peknak bia a chim.\n“Hi HECYF Cup cu 2010 khan rak thawk mi a si. 2017 le 2018 ah khan Hakha Town Churches a kan tuah piak ruang kan i din i tukum hi a voi 6 nak kan mah min tein kan thawk than. Kan tuahnak a ruang cu Hakha ummi Evangelical Churches pawl pakhat le pakhat i theihhngalhnak, hawikomhnak le Pathian rian kan tuannak ah i bawmhchan khawhnak hnga caah tuah mi a si. Cun Khirhfabu kan dang cio caah hmunkhat ipum le Pathian thangt hat tinak caan kan ngei kho lo. Cucaah Chun ah lentecelhnak tuah pah in zan ah pumhnak tuah u sih, pakhat le pakhat taksa le thlarau in hawikomhnak ser hna u sih ti kan duh caah a si” tiah HECYF President Rev. Cung Hu nih a chim.\nHi HECYF Cup ah pumpululh chuih zuamnak i laksawng pawl cu Pakhatnak tangka Kyats 150,000 le Trophy, pahnihnak laksawng tangka Kyats 80,000. The best player laksawng ah Trophy a si lai tiah kan theih.\nPrevious 2019 Hakha Pengkomh Nu Pumpululh Zuamnak Puai An Tuah\nNext August 7 Ni Hakha Khuahlun Kokek Ram Ngei Lungput Ti In The Chinland Post Ah Ca An Chuahmi He Pehtlai In Cawbuk Lei Pumpak Pupa Ram Ngei Nih Fianternak


Bible I El Nak Nih Zeidah Achuahpi, A Bia Kan I Nunpi Ve Lo Ah Cun Ka Pathian He I Pehtlainak Lam Aum Hngamaw – Global Chin Post\nHomePathian biaBible I El Nak Nih Zeidah Achuahpi, A Bia Kan I Nunpi Ve Lo Ah Cun Ka Pathian He I Pehtlainak Lam Aum Hngamaw\nMarch 7, 2018 admin Pathian bia 0\nZeiruang ah dah khrihfa pakhat chung koko ah Buptish, Catholic, UPC, Jahovah Witness le a dangdang in kan i then viar hna? A ruang pakhatnak ah minung ruah ning, pom ning le thiam ning, theih ning hi ai dang dih cio hna. Pahnihnak kan Bible ca bia le hla hi a thuhtuk ruang kan i then viar hna nak hi a si timi hi el awk um men lai lo. Pathian hla vanngaita hna u sih.\nKan biak mi Pathian bia kan Bible hi a thuktuk, a bia pakhat nih sullam tampi a ngeih ti cu nan theihdih cio mi khi a si. Ni hin biaknak lei kan pa le an si ah Bible lei degree la mi an si ah kan Bible hi 100% chung ah 5% hrawnglawng hi an theih lai i adang cawnnak ngei lo minih 0.5% hrawnglawng hi kan theih lai ti hi pumpak ka hmuh ning a si.\nKan Bible hi theihdih a har caah nihin nitiang Bible el nak a phunphun a chuak. Tipil in kong, Khamh tlau le tlau lo kong, Holhtheih lo a dih le dih lo kong, Jesus min in tipil in kong le Pa le fa le thiang thlarau tipil in kong ti bantuk a phunphun in Biaknak lei kan pale heh tiah Bia el a um. Pulpit cung le online tiang in mipi hmai ah i entai nak cu hmuh lengmang a si tik ah si a vang i nun a rit.\nA si ahcun mah Bible i el nak hi a dih kho lai maw? A ho dah ai tei timi a phi cuak a um bal maw? Mipi caah teh kan i nungpi tlak a um maw? Um nemmam hlah. A mah balte Bible i el nak nih hin mipi cheukhat cu Bible theihhngalh nak a chapter ko hna lai. A sinain theihhngalh tung i nungpi ttung lo ah cun zeidah a ttha hnem hnga. Theihhngalh tam nak in tlawmte theih ko in i nunpi kha kan biakmi Pathian zong nih a duh deuh hrimhrim ti hi ka pom.\nPathian nih hin hmankhawh lomi a ngeilo nain hmanduh lomi balte a ngei. Bible cu aza in theihhngalh zong ah i nun pi lo ah cun a kan hmangduh lai lo ti hi kan ruah cio awk a si. Cucaah cu abia hi nun pikhaw i zuam cio hna u sih. A bia kan i nun pi ah cun Amah he pehtlaihnak kan ngei tinak a si ko.\nSung Ting Par Solo vanngai than hna u sih.\nI nunpi ding ah Bible cang tlawmpal te ka vuntar:\nJohan 15; 4-15 Keimah ah hin i peh u law kei zong nanmah he kaa peh ve lai. Mitsur nge nih amahte in thei a tlai khawh lo i a ruang ah aa peh lawngah a tlai khawh bantukin nannih zong keimah chung i nan um lo ahcun nan tlai kho ve lai lo. 5 Mitsur ruang cu keimah hi ka si i a nge cu nanmah hi nan si. Ahohmanh ka chungah a um i kei zong a chungah ka um ahcun, amah cu thei tampi a tlai khomi cu a si; zeicahtiah keimah loin nan tuah khawhmi zeihmanh a um lo.\n6 Ka chungah a um lomi cu mitsur nge car bantukin lengah hlonh an si ko. Cu bantuk nge cu an pumh hna i mei ah an paih hna i cuka ah cun an kang dih.7 Ka chung i nan um i ka bia kha nan chungah a hmunh ahcun, nan duhmi paoh kha nan ka hal lai i nan hmuh ko lai.\nJeremiah 15:20 Nangmah cu an caah pemh khawh lomi dar vampang ah kan ser lai, An in doh lai, sihmanhsehlaw\nan in tei lai lo, Zeicahtiah nangmah kha huhphenh awk le khamh awkah keimah cu na sinah ka um.\nAbia kan i nung pi i kan i pehtlaih ah cun theitam pi kan tlai pin ah dar vampang bantuk kan si lai i sehtan tukforhnak phungza kip nih a kan pemh kho lai lo. Carel tu nan dih lak Pathian nih theihfian nak in pe hna seh law Pathian sunparnak caah sihram ko seh.


Tu Zingka ah Chin pa Pakhat Hriamtlai Bu nih an Thah, a Nupi le Fale 2 a Liamtak Hna | THE CHIN EXPRESS\nTu Zingka ah Chin pa Pakhat Hriamtlai Bu nih an Thah, a Nupi le Fale 2 a Liamtak Hna\nChin state — Paletwa peng i Singsin Ralzaam Camp ah aa dormi Chin pa pakhat cu an khua Nanchaungwa ah thilri va la dingin tu zingka 9am ah a kal i lam tanṭim ah hriamtlai bu pakhat nih thi lak in an kah, tiah kan theih.\nA thimi cu Pu Myo Thant, kum 46 asi.\nA nupi le, an fale 2 a liamtak hna.\nAn khua lei ah a kal lio, Taṭhekung le Lehlah khua kar ah meithal kah a ton hi si. A hmun ah a thi, tiah ralzaam bawmtu committee i secretary U Kyaw Aung nih a chim.\n“Tu zingka 9am hrawngah an i thawh. Thilri la dingin an kal lio ah meithal kah an ton hi si. U Myo Thant cu a hmun ah a thi. Adang cu hliam an ton/lo zong tlamtling in thawng kan thei kho ve rih lo. Amah he a kal ṭimi hi mawṭaw mong telh in 20 hrawng an si,” tiah U Kyaw Aung nih a chim.\nA ruak cu Paletwa khuapi ah kalpi loin Singsin khua ah an kirpi men lai, tiah a chimchap.\nA kaptu hi meizei an si ti hngalh asi rih lo.\nNanchaungwa, Taṭhekung le Lehlah khua cu Singsin he meng 3 hrawng aa hlatmi an si.\nMah khua 3 pawng ahhin Kawl Ralkap an um caah Rakhine Hriamtlai (AA) an um lo tiah theih asi.\nKawl Ralkap le AA nih Paletwa pengah Chinmi 41 an thah cang hna.


Malaysia Ah A Ngeihchun A Phone Le A Phaisa Chuh A Tongmi Myanmar Pa Hitihin Harnak A Tong Chap - Mizo Journal\nMalaysia Ah A Ngeihchun A Phone Le A Phaisa Chuh A Tongmi Myanmar Pa Hitihin Harnak A Tong Chap\nMalaysia ram khuasa Myanmar mi pakhat cu leng a chuahnak ah a ngeihchun a phone le a phaisa bawm mifir nih an chuh i an tlik pi dih. Cubantuk a phone chuhtu a hun dawi hna lio ahcun zei a cang theilo in a um i a hun i tthangh ahcun PPUM sizung ihkhun cung tu ah a rak si cang.\nA phone le a phaisa bawm chuh a tongmi Myanmar pa a hawipa nih Malaysia ram hrambunh Myanmar mi chiatthat zohkhenhnak phu bawmh a hal hna. Cu hna phu nihcun sizung ah an va kal hnawh i an va ton. Amah chim ning ahcun mifir a dawinak hna ah tilu luannak chungah a tla sual i a ke a kiah chap caah tilu luannak ahcun mah hngallo in a rak um behnak hi asi.\nCuka hrawng aa chawkmi Malaysia rammi hna nih tilu luannak chung i mah hngallo i a it ko mi cu an rak hmuh manh caab palik an chawnh hna i palik nihcun ambulance an auh piak colh ve. A phaisa bawm fir piak a ton ruangah zeihmanh ID le passport tibantuk a ngeilo i a khup ruh a pelh pinah a ke zong a kiak chap rih.\nMyanmar mi chiatthat zohkhennak phu nihcun zeizat dah a dih lai tiah sibawi te an hal hna tikah operation tuah ahcun Rm30,000 hrawng a dih lai nak kong le atu tiang sizung a um man hmanh Rm 6,000 hrawng asi cangnak kong kha an rak chimh hna. Sibawi te nihcun a ke operation tuah lo ahcun tan piak a hau lai tiah an ti chap rih hna.\nHi kawlpa te hi Myanmar ram lei ummi hringtu a nu le a naule tete a cawmkengtu hna asi i hringtu a pa cu a um tilo. Cu ruang ahcun zeitin lei hmanh in Myanmar lei in cun bawmchantu a ngeih lo a fiang. Nifatin Myanmar mi chiatthat zohkhenhnak phu cu sizung lei nih phone an rak chawnh lengmang hna caah a hawile tangka Rm3,100 le Myanmar mi chiatthat zohkhenhnak phu nih Rm2,900 chuah piak in sizung in cun an chuah pi.\nMyanmar mi chiatthat zohkhenhnak phu nih a herh ning le kan si khawh tawk in kan bawmhchanh ko lai tiin ACTS ah an chiah chung. A hawile le Myanmar ummi a chungkhar hna tu nihcun Myanmar lei kir ko seh tiah an duh piak i amah zong nih cucu a duh tuk ve mi asi. Hi kawlpa hi a min an rak langhter lo nain Myanmar ram a umnak cu Rakhine ramtthen, Taung Gog peng La Moe Bu Shwe Maw khuate asi tiah theih asi.\nNawlnak:kan website ca ttial mi na website ah copy paste tuah piak lo dingin kan in nawl.\nBe the first to comment on "Malaysia Ah A Ngeihchun A Phone Le A Phaisa Chuh A Tongmi Myanmar Pa Hitihin Harnak A Tong Chap"


Thil Sining A Fiang Chin Lengmang! Ṭih Hlah Uh, Thawng Ka Thanh Rih Ko Uh – Chin World News Evening\nṬih Hlah Uh, Thawng Ka Thanh Rih Ko Uh! Keimah cu Pathian biakinn ah hla hruai i, ka zuam bikmi biazai le thazaang peknak ṭial te hi ka duh bikmi a si, ka zuam bikmi a si fawn. Atu ka tuahmi hi ka ttuanmi rian he zong ai kalh. Vawlei cungah a him bikmi ram ah a um i hnangam tukin a ummi ka si ko. Hawi dang cio bang dai tein a um khomi ka si.\nCaṭial zuammi men men ka si. Lainu zapi sin a langmi ah a nauta bikmi ka si. Midang ruangah Pathian ka cungah ai lawm lai lo ding a ṭih tukmi ka si ko. Asinain Kawlram ralkap nih uknak an vun lak tikah dai tein ka um kho ve ti lo. Ka cattialnak cakuang pi cu mino hna an duhmi phuan nak caah ka phah.\nA tanglei ka post mi bangin ca ka postmi pawl hi keimah duh in ka postmi ai tel lo. Thantlang kong zongah palik nih hmuh ruangah lungfak tukin bia porh hna seh law, i runvennnak a hlei luat in hung ka chim hna seh law sual ka phaw hna lai lo. Palik le ralkap kutin an tem tuk ve tikah an i khamhnak a si ve ko. A chim tu min an theih i thong a tlak dingmi nakin, keimah fb ah an ka ti kha ka tuar khawh deuh lai.\nA thin a tawi tukmi ka si caah hin, i siknak ah i tel ka duh lo. I sik loin a si khawh chungin i rem i thil sining i fianh a duhmi ka si. Ka palh zong palh lo zongah ka ngai thiam ka ti ruangah buainak a dam a si ahcun ka ngaithiam ti hi ka chim pengmi a si. Nain caan tampi cu biafak in an ka ti tikah thin i sum loin mi leh ka hmang. Cucu ka der thawm biknak a si.\nKa min zong tampi nan rak hmuh lai.. Lih in ca a ṭial timi pawl zong. Asinain Lairam ummi hna an him a si ahcun keimah ka min cu chia rih ko seh. Ralkap uknak an duh lo tuk lio a si caah an ka fial tein ka ṭuan rih ko lai. Hi kan ralpi a dih in keizong dai tein ka um lai i Biazai le thazaang peknak lawng ka ṭial ṭhan te lai. Kan ralpi a dih hlan cu mi mit kem chung rih ko ning mu. Credit: Nusung Htg – Nunu


Myanmar Ram Tanghra Ah Mark Tambik Hmutu Tin Mya Nwe He Biaruahnak – THE CHINLAND POST\nMyanmar Ram Tanghra Ah Mark Tambik Hmutu Tin Mya Nwe He Biaruahnak\nCity Hunter| 2018 June 4| 2018 kum Myanmar ram pumpi tanghra result cu June 2 ah an chuah i a phitu 789,845 lakah 259,191 an awng, zatuak in 32.82% a si. Distinction hmutu 75,756 lakah Biology major in Myanmar ram pumpi ah mark tambik hmutu cu Nu Tin Mya Nwe a si, mark 553 a hmu. Amah hi No.1 Dagon in 6D (All Distinction) he tanghra awngmi a si. Subject pakhat ah buaktlak in mark 92 renglo lawngte a hmu. Kum 16 a simi Nu Tin Mya Nwe aa zuamnak le teinak a hmuhmi kong he 7Day News nih biaruahnak an tuahmi kan hun langhter.\n7Day: Ram pumpi huap in mark tambik hmutu na sin naa hngalh tikah zeitindah na tuar (feeling)?\nTMN: Myanmar rampumpi ah pakhatnak si (The Whole Burma first) hi kaa tinhngam nemmam lo. Ka ruah lo ning lengpi in ka ngah tikah ka khuaruah a har, ka lau tuk. Cun, kaa nuam tuk fawn.\n7Day: Atu bantuk mark tambik hmuhnak ding ah zeibantuk ruahnak he dah naa zuam?\nTMN: All Distinction (6D) hmuhding kaa tinh. Asinain kumcheu camipuai zong ah sianginn ah mark tambik ka hmu. Kumdongh pre-test zong ah mark 553 ka rak ngah tikah mah ningte in ngah than ka duh. The Whole Burma First ka si lai ti cu ka rak i ruahchan lo.\n7Day: Myanmar rampi ah mark tambik hmu kho ding in kumkhat chung zeitindah tha na chuahning le naa zuamning a si?\nTMN: Timetable a dikthliar tein kaa tuah lo. Camipuai ka phit chunh tikah ka thader deuhmi subject paoh kha biapi ah chia in tamdeuh in ka zoh. Nikhat cawnmi nikhat thiam ding in ka zoh. Zinglei ah sianginn kai a tamdeuh tikah zanlei sang in suimilam 12:00 tiang caanhmaante in ca ka zoh. Sianginn kai caan le cuu-sinn kai caan a um lo tikah ca ka zoh. Nikhat ah ihcaan hi a tlawm bik suimilam 6 tal ih khawh kaa zuam. Sianginn camipuai zong thate in ka phi. Camipuai puaipi ka phit hlan deuh i sianginn ah a hnu bik camipuai kan phit lio zong ah mark 553 ka ngah.\n7Day: Subject pawl zeibantuk in dah na zoh? Subject pakhat hnu pakhat in na zoh dih maw?\nTMN: Sayate nih a kan chimh lio caan ah a zapi te hngalh khawh ding in thate in ka ngaih. Kaa chingchiah. Keimahte in ka zoh than tik caan ahcun a biapibikmi le a herh deuhmi pawl thim in tamdeuh in ka zoh.\n7Day: Tukum camipuai ah English subject hi kumdang question he aa khat lomi tete a um tikah hihi Distinction hmu kho ding in zeitindah na phit?\nTMN: Tukum cu English hi question phundang te he a thar a hung si. Essay, Letter zong phundang te thlen in a hal. Grammar zong question a merh (a hleh). A pekmi tlangtar (title) chung i khi keimah he zei bantuk kong hi dah mark tamdeuh ka hmuh lai timi thate in ka ruah hnu ah ka phit. Tlangtar ka rel dih hnu ah ka tial dingmi kha a tlangpi in ka chingchiah hmasa i cu chung in ka ruah nolh than hnu ah ka tial.\n7Day: Saya/mah te nih tah zeitindah an in bawmhchanh?\nTMN: Saya/mah te nih cachimh he hmakhat te ah mark pekning phunglam tiang in a kan cawnpiak. Hi kong ah mah hi phit ahcun mark zeizat dah an pek? Mah aa tel lo ahcun mark zeizat dah an thumh tibantuk tiang a dikthliar te in a kan chimh.\n7Day: Cazoh huam lo tiang in lungretheih (pressure) caan na ngei bal maw? Na lungretheihmi zeitindah na thumh than tawn?\nTMN: Camipuai phi huam lo tiang in lungrawhnak ka ngei bal lo. Lungretheihnak ka ngeih ahcun cu lio cu ca ka zoh lo. Lam kaa chok, hla ka ngai, TV ka zoh. Tlawmte ka lungdam deuh le ka hirha a kawh deuh in ka zoh than. A caancaan ahcun hawikom hna he lehlang in khualtlawn tibantuk zong ka hmang tawn.\n7Day: Sianginn ca pin ah a lenglei hngalhkauhnak petu ca (general knowledge) pawl na rel bal maw?\nTMN: Sianginn ca pin ah thawngthanhca (newspaper) ka rel. Saya Min Lu cauk pawl ka rel. Mingalar Maungmelu cauk pawl zong ka rel. Cun, ngiatthlai (spy) lenhloi pawl rel zong hi ka huam ngai.\n7Day: Na nu le na pa nih tah zei pawl dah an in bawmh?\nTMN: Fimcawnnak lei ahcun ka nu nih ca ka zoh tikah a ka thutpi peng, a ka hngah peng. Ca ka zohmi chim le rel ka duh tik zong ah a ka zohpiak. Ngandamnak lei zong ah chambaunak um lo ding in eidin tiang in a kan tawlrlpiak dih.\n7Day: Na ngakchiat te in atu tiang zeibantuk thiamhlei laksawng pawl dah na co?\nTMN: Tangcheu in tangriat tiang kum fatin te pakhatnak, pahnihnak laksawng ka ngah peng. Tangli ka kai lio ah a lamkip thiamhlei hmuhsaknak (htoo-chun) kaa zuam i subject kip ah laksawng ka co. Tangnga in tangriat tiang Mathematics thiamhlei kaa zuam i peng, pengkomh le ramthen level tiang laksawng ka co. Tangriat lio ah Myanmarsa thiamhlei zuamnak ah ramthen dirhmun tiang in laksawng ka co. Essay zuamnak pawl ah kaa zuam i laksawng ka co.\n7Day: Zei bantuk university kai dah naa timh?\nTMN: Kaa fiang tuk rih lo. Sii lei (medicine) sianginn asilole Yangon Technological University pakhat khat ah kai kaa tim. Ka huam deuh mi tu cu Yangon Technological University hi a si.\n7Day: Naa zohchunhmi le na uarmi minung an um maw?\nTMN: Ka uarmi le ka bochanm in cun ka pa hi a si. Ka ngakchiatte in a tu tiang sualnak lam hoih lo in biaknak lei ah ningcangte le dingfelte in karhlan ding a ka cawnpiak peng. Palhnak in nun cawn i nun i remh thiam ding thazaang a ka pek peng, a ka cawnpiak peng. Cun, sianginn ca pin ah a lenglei cauk pawl, newspaper pawl a ka cawkpiak i a ka relter peng. Cun, ka u nu zong hi tanghra ah 6D in a rak awn tikah kaa zohchunhmi pakhat a si. Ca ka zoh tik zong ah zeibantuk pawl dah a biapi, zeibantuk pawl hi dah zoh hrimhrim a herh tibantuk a ka chimh, a kan bawmhchanh.\n7Day: Ca thiam hlei mino pakhat dirhmun in tanghra a phi dingmi hna sin ah chim le cah na duhmi?\nTMN: Hmaikum cu question pungsan an thlen lai ti a si caah kan phit dingmi question pungsan he aa tlak in thiam ding le fiangte in hngalh khawhnak ding ah saya/mah te chimmi kha thate in i chingchiah uh. Ngandamnak lei ralringte in i zohkhenh ding. Biaknak lei zong biapi ah chia uh ti hi ka chim duhmi a si.\n7Day: Atu bantuk in na kan leh caah kan i lawm.\nPrevious Hakha Khuathar In 6D A Hmutu Mai Cer Hlei Iang He Biaruahnak\nNext Hakha College Sianguk Thar Dr. Lian Za Khup Le The Chinland Post Tonnak


Twitter le Facebook cu ingaichih dawh an si cang – Chin World News Evening\nTwitter CEO Jack Dorsey nih President Trump a phihkhar mi cu an company caah tihnung a sinak a thlite in a chimmi video clip zong a zut ti a si. Atu ning in cun an company chungah faak ngai in buainak chuak khomi a si.\nPresident Trump nih ngunkhuai tax tlawm deuh a kan laak, rian ngei an tam i, rian ngei lomi an zor, kan ram sipuaizi a thawnter. NATO chungtel hna nih an thawh dingmi thawhvo an hngalhter than hna i an thawhvo an thawh than.\nNorth Korea cu raltha tein a reng hna i, an hruaitu tiang amah pumpak in a va ton hna. Tuluk cozah nih US an duh paoh in cilnaal khawh lo ding in a kham. President Trump nih a luan cia thla tawmpal lio ah Middle East ram a simi, Israel, UAE le Bahrain karlak ah daihnak a ser khawhmi hmanh hi Nobel Peace Prize pek phu tuk a si.\nTrump Ca Nan Thlacamnak Pathian Nih Lehnak Tuah Cang


- Kanu thingphurh tak mi Mai an tihang :: Danny B. Thla Tawn\nHomepage > - Kanu thingphurh tak mi Mai an tihang\n- Kanu thingphurh tak mi Maian tihang\nOctober thlathok ka hrawng ah asi. Kumkhat chung ah khuacan a nuamh bik lio, zing dapti tlak an i thok ka hrawng asi . Vankam a thiang i, fing le tlang zoh ah fiang ririai tein. Tlangkip in thereng an awn i, milung an hlau. Lopil hei zoh ah facang zik an een lio asi i, zoh a dawh hringhran . Chun ni mer hrawng ah khin Inleng par ah thu in khua zaa ka cuan. Tio lei kap ka hei zoh i, Kam ling pa te dumchung in Phikphihling an chuak. A cheu cu vansang pi ah an zuang. Acheu cu vawlei rirawt in. Tangniam a zuangmi cu Ar le hngakchia pawl nih an i cuh len hna. Pa hngakchia pawl nih Phikphihling tlaih an i zuam lio ah nungakchia pawl nih Lengkah in an buai ve. Khualu le khuataw nuhngakchia lengkah zuam sikaw, an ṭan tuk ah an sam hna i, an i rawt len khi ka hei hmuh hna. Cu lio ah cun nitlak lei vanlawng kan cung in ring dulmal in a zuang. Cu vanlawng zoh mi hngakchia pawl cu ni nih cerh ngai hna kaw, an hathiau tuk ah an hnap zong a chuak viar. Cu an hnap cu an kut in an van i hnawh,vawlei ah pei an hei hnit rua lai tiah, asilo. An biang ah an hei thial. Chun nimer ka cu asi i, ni nih a tlanh tuk hna. An biang hei zoh ah tleu tluk in. An biang caak ning cu caw ek car hlah maw an i benh ti awk khin .\nFam Thai nu te kawmtang ah nuhngakchia pathum vuidip an deh len ko khi ka hei hmuh ṭhan hna. Cu vuidip cu an pumh i, an zun an zun hnawh.Tihang dinnak khengkur ah an siam. Nubur pa te intual ah pahngakchia cep suk ai zuam mi nih dangkhat in. Pakhat nih kei ka ceep cu Vok ek vawr, pakhat nih kei ka ceep cu Ui ek vawr, pakhat nih kei ka ceep cu minung ek vawr tiah an i phorhlawt pi ngai hna. Cu ka hmuh mi nih cun ruah loin ka hngak chiat lio a hei ka khirh ter.\nKan hngakchiat lio ah Kawi Hup le Pa Cuan le pa Bawi , kawi Sang , pa Tling hi an nule nih an dawt bik hna tiah kan rak ruah hna. Kawi Hup hi a nu nih Laitah tawhrawlh a tah piak. A tawkawng zawn ah khin hmun hnih ah thawi a tenh piak. Vate maw asi zu hme , Uite hme asi deuh tiah kan rak i el len tawn. A hri ah rap hri hngete tia deng khi a hrawlh piak. Kan i dai tawn hna ah hin minung pathum a tawhrawlh i kan i awk zong ah a poih kholo . A kan rawt chih. Midang kan tawhrawlh cu Laitah asi ve ko nain van tleih men ah kan tawka a lang colh. A cat tawn i, tawhrawlh lo i, in kan lawi can a tam.Pa Tling nih Pa Hup tawhrawlh thawi tenh mi bantuk cu a nu tah a hauh ve. A lu ah hit ko in a kingh i, a rak raak len, a ṭah thawng than ning cu a mak. Kei zong ka nu ka hauh ve sual le ka thiam loh kawi Hup nu thawitenh ning bantuk cu. Zu zong silo, va zong silo, Uite zong silo , a cu bantuk thawitenh cu ka thiam lo hei ti sehlaw a dih ko mi ka lung ah hit ko in a ka kingh le a ka kaltak diam.\nPa Cuan hi a nu nih ti in buh a kio piak tawn i, cu ko cu kan rak hngar. Nang cu na nu nih an dawt tuk kan ti. A buh kio mi a ei ah hin kan or a rak fok tuk. Kan nak in kum hnih hrawng in a upa i, a duh nak poh ah a rak kan thui khawh. A buh kio mi cu tithan hna in kan rak hlawh. Kan khua tikhur cu cho lawngte asi i, kan rak i harh ngai. Kan tlun le cangka in ti kio mi buh cu bar khat cio in a kan bar ter i, kan rak i lunghmuih tuk.\nPa Bawi he hin chuncaw ei hi kan i hngak tawn. A mah ka hngah hmasa chel, kei mah a ka hngah hmasa chel asi tawn. A rawl ei ka hngah poh ah hin ka hngar tuk mi te, ka chim ngam lomi a um peng. A nu nih voksa hrawm an cawk lio ah ei siang loin luthuh sathau ah tiah a reu i, palang chung ah a rawn. A hnu ah cun a khal. A thuh nak ah fung pakhat a sawh. Thuh a duh poh ah cu fung cu a van zuh, a kut in a van zun i a lu ah ai thuh tawn. Pa Bawi nih hin a nu umlo poh ah cu sathau cu a buh ah a bungh i, ai cawmh . A van ei ah hin cok cok cok tiah a awn, a kam a temh pah hoi i, ka or a rak fok tuk. A ka hngah ve tik cu ka nu luthuh sathau kai cawmh ve lai tiah ka lungthli khin…Pa Bawi a khim cun kei can asi. Kan in lei ah kan vung kal. In phak lai kai ngaih tuk. Ka nu luthuh sathau cu kan kawl len cu kan hmu tilo. Khawzei ah thla a chiah hnga kan ti. Kan beidongh hnu ah khin a ihkhun tang ah kan va hmuh. Ka fapa le nih lengke thuh ah an fir lai ti a phan caah maw asi hnga, ihkhun tang i a va chiah cu… thei hlah ! Ka buh ah cun uak nawn in ka van bungh, ka kut hnawm ceep kan cawhnak zong tawl loin ka van i cawmh, a thawt ning hi a mak. Cu hnu cu a ka lem le a tu le tu kai cawmh. A hnu ah cun ka nu nih ka sathau hi a tlawm chin lengmang an fir ko hi teh a ti. Mei cung sang ah a chiah le ka phan tilo.\nSanga ( Sang Lian Thang ) hi a thilpuan a rak ṭha bik. A pa hi Thantlang i, dawr a um hlan ah caw tampi a rak hruai cang mi asi.An rak nung kho. Lai tah tawhrawlh kan i hrawlh lio ah dawr i cawk mi thil a rak i hruk. Chaiza ttha ttha a nei nain vate cheih a thiam lo taktak.Lengke thuh sathau hi a nei bik asi nain a leeng cu a rang lo kho taktak. Certual chuk canceo hna ah a dir, tiil hna a hau tawn. Pa Vai leeng ran ning hna cu cu chuk ah cun hngakchia hna nih cun i cit ngamding a silo.. Sanga hi thanthling fir a ṭhawng tuk fawn. A nu thanthling cu a haneh lawngte , a kil a pumh viar hna.A pa nih kan nu he hmang kan som ah hngakchia haneh khat mi thanthling kan nupa in kan i cuh ati tawn mi hi a mah haneh cu sidawh asi. Kan forh khawh can poh ah tlawmte cio a kan cheuh tawn.Cu ruang ah asi lai, a ha a bum viar. Pa Tling zong a nu thanthling nih a celh ve loh, a ha a bum viar ve.\nCu ti i, hngakchiat lio kong ka ruah cuahmah lio ah cun pa Lian nu thing kan phur lailo maw tiah nu thang nu au thawng nih a van ka hlauh. Cu lio ah cun ka nu cu coka ah Maian a rak hlip cuahmah. Rak ka hngak ka van i tim lai tiah rang ngai khin a van leh colh. A maian cu a hmal zokzok i a paih. Mei alh hluahmah in a tih ta. Lailei thing kan ti cu voikhat a alh cang hnu cu fawi le bai ah cun a ciam ti lailo ti cu theih cio mi asi. Zei can khi dek bultu neilo in a hei tlawh te hnga thei hlah ! Ka nu le pahnih cu Suitlem pa te incar rirang kung nganpi tang i, an liam tiang khi ka hei hmuh hna. Hlan lio ah Zahau pawl an rak umnak Zahau hmun, kan Serthlum dum lei ah phurh dawh an si.\nKa nule pahnih an liam ka hei hmuh hnu in ka khua ruah mi cu ai peh vima le a tam chin lengmang. Kan hngakchiat lio kong cheu kul ah cheukhat hmanh ka ruat manh rih lo. Mizoram kan rak tlon lenlio can mitthlam ah a hung cuang.\nApril thla ni 17 ni ah asi. Ngaknu pawl le tiin ti ah bom kan rak puah hna. Dawt khun mi zong cu a rak i tel. Pa pawl hi cu ka hawikom ngaingai zong an si hna loh. Nungak nu i a chungkhat le a vengtu ding ah an timi hna an si. Nungak nu nule pa hi bawi ngan ngai an si lawng silo, mirum taktak zong an si. Kei cu sawm loin a thli in ka rak i thawh. Asi nain ngaknu he cun voikul nak tlawm lo mi theih loin kan rak i sawm . Bom cu kan puah i, tili ne cu var cur in nga lawngte. Tipil thiam pakhat hmanh an rak umlo. Keimah lawng nih cun ka pilh lengmang i, seikhat ka char. Tikam in ngaknu nih cun Uu… sautuk cun pil ti hlah ka thin a phang tuk tiah a thli te khin a van ka ti. Cu hnu cu ka pil sau deuh deuh. Voikhat pil ah nga 12 hrawng ka char tawn mi kha 18 hna ka char cang. Chimh na ngai lotuk, zeimaw tiin na um lai ti ka phang, na rak chuah hlanlo poh cu ka thin phan ka celh lo a van ti ṭhan . Ka lungthli khin Tio kap khua Tlanglo pa ka si hi na theilo maw ka ti…Cu hnu i ka va pil ah cun ngaleng lianlian 20 renglo ka char.…Tipil thiam taktak timi hmanh nih voikhat pilh ah nga 20 an char ballo ti awk asi. Nungak nute cu nga tamtuk ka char piak i, ai nuamh mi le ti ka pil chung i a thinphan mi kha cuai thlai hei sisehlaw, a thinphan mi nih a buk deuh ko hnga lo maw !\nKhua a mui pah cang, tiva in tlun kan i thawh. An khua le tiva hi meng 5 a hlat . Cheng pang le khaam pang tan in a kal mi lai lam asi. An lam hi zabok lawng a kau. Chun niceu hmanh ah ralring tein kal a hau. Thlang lei i, tlak sual ah cun nunnak ding a umlo. Minung pakhat kalnak ding hmanh ah cu tluk i a bimi lam cu mui hnu ah ngaknu he cun artlang in kan tlung. Lam canceo kan phak ah hin cun minung kan i hmu tilo. A mui tuk hringhran. Cu muihnak tang le zabok lawng a kau mi lam ah cun dawtnak bia vialte kan tlinh. Peh ṭhan ding a tang tilo, nolh ṭhan ding lawng a tang cang. Khua phak nak ding ah meng cheu lawng ai duh cang. Hawi nih khua phak lai an i ngaih. Kan nih cu kan silo. Cho lawngte meng 150 zong i peh rih ko seh a poilo kan ti. Hi lio ah hin kai fian mi thil pahnih a um. Lungthin tak in a daw mi hna caah cun zeitluk lambi zong si ko hmanh seh, lungpang kip le horkuang kip zong hei tan ko hmanhseh,artlang tein pei kal ṭi khawh a rak si hi ka ti… Dawtnak he cun hling lak khaampang lak i kal zong ah pangpar phah mi lamcung kal bantuk pei a rak si hi ka ti….\nKa nu Maian tihang cu ka khuaruah mi nih a ka buaiter tuk i, zei ti a um zong ka thei lo. A phul thawng cu ka hnathlam in ka theih pah ko nain, Tio tiluan thawng hna ah ka rel . Ka nu nih phung .. tiah a thing phur a van ngalh. In chung ah rianrang in a lut. A tihang siaherh ngai dawh asi. A bel chin cu kau a hau tilo. A tihang phulmi nih tappi ah a rak hlonh diam cang. Ziah tihang hi na rak zoh pah lo a van ka ti. Ka nu kai manh lo tuk le ka rak zoh thiam loh.. Zei thla na rak tuah le ? Ka kal ka in inleng ah na ṭhu le ka tlun tiang, zeihme nai manh lomi cu asi le ? Ka nu .. ka khuaruah mi a tamtuk le ka rak i manh lo tuk ve eh ka ti.\nA tihang bel cu zoh ah hin zaangfak lei khi asi. A Maian fe cu a beltlang ah an i bat lulh. A cheu vutcam lak ah an tla. A cheu cu hnahchawl car hlah maw a chumh chih ti awk khin. Zawng rual hlah maw a tihang bel ah an rak tlong ti fawite asi. Tikik tam nawn a ṭhemh, mei alh hluahmah in a tih i, a fe a tangmi hnih khat cu a chuan ṭhan. In car lei dum ah a tlik tak hoi. Tlawmpal ah ṭhal kawpi hnah a van pom pah. A Maian tihang cu tang ah a cawi. Thinghrum a van linh. A kio rua lai ti nalak ah chiti tello in a reu. A hnah par tete khi an kaang i, an nak.\nKhua a mui pah cang. A fale pakhat hnu pakhat in a van kan hlam. Kan tlin dih hnu ah rawl cu a ser. A maian tihang cu khengkur lian taktak khat in a van suah. Meh caah kawpi hnah reu mi a van kan hunh. Cu zan maian tihang a dingmi a fale cu ṭah thlu kan i tim.Kan far le pawl cu holh lo in an i sum kho, pa pawl ko hi kan zual.Vokpi hmanh nih khim in a ei kho lailo tiah ka lungthli khin. Ka ka leng cun ka chim ngamlo, ka nu hmaikhah ding asilo. Meh caah kawpi hnah reu nih dangkhat in..Atu hnu cu ka nu hi maian tihang soter ti hlah uh, ka pa nih so cang seh kan ti. Cu bantuk Maian tihang din ṭhan ding cu chimlo, a ruah sawh hmanh khi ruah huam ding asi lo. Chun nitlak lothlawh hmanh i thim deuh ding in a um. Ka nu nih cun ei ko uh, nan duk chiat hi, hawifa zong zeihlei an ei loh a van ti pah khin a tihang cu a van din pah. A so tu nih a din ah cun a thaw ngai mi a lo nain, midang caah cun lung hna a leng bantuk in a um, khuaruah mi a tam . Maian tihang din cuahmah lio ah Maian tihang hna kan ngai.\nKum le caan an liam i, hringtu nu thladem tang in kan hung chuak hna. Hmundang ramdang ah unau rual zong kan i ṭhen dih cang hna..Ton ṭhan ding zong ruah ngam hmanh asi tilo. Caan asau i, hringtu nu thlum alnak nikhat hnu nikhat in an lang . A can lio ah a ruah awk kan rak theih lomi zan kha atu ah cun khirh kan duh ṭhan cang. Maian tihang kan din lio i, kan unau rual ṭah thlu kan rak i timh zan kha hlam bikmi zan ah a cang ṭhan. Hringtu nu dawtnak le tlamtlin nak cu chim lo, a tlamtlin lonak bik hmanh kha fale caah cun zeitluk in dah a sunlawi tihi kan i fian ni ah cun ka nu hmuh khawh lonak vawlei dongh nak khuazakip ah kan i ṭhen dih cang hna. Nehhnu khirh ṭhan khi hei umte sehlaw, ka nu… na Maian tihang kha ding ṭhan usih ti hi kan chim hmasa bik dingmi cu asi ! Ka nu a chambau nak bik a maian tihang hmanh kha fale kan caah cun vawlei nih a pek khawh lomi rosung bik a rak si.Kana khua nupi ṭhit nak puai ah an misur zu an din deuhdeuh, a tak chin lengmang bang khan,hringtu nu dawtnak cu fale kan caah cun can khat hnu can khat in a thlum chin .. Ka philh kholo ka nu thingphurh taakmi Maian tihang kha ….


R.I.P : COVID-19 in Chinmi 2 an Nunnak a Liam Than – Buanchukcho\nMay 23, 2021 admin RAMCHUNG THAWNG 0\nMizoram ah COVID-19 in Chinmi 2 an Nunnak a Liam Than\nMizoram ah Chinmi nu pahnih COVID-19 in an nunnak a liam tthan, tiah thawng kan theih. Nizan May 22 ah chun hnu sml. 2:50 ah Pi Tawk Tial (kum 63) cu Zoram Medical College ah COVID-19 zawtnak in a nunnak a liam.\nPi Tawk Tial hi Myanmar ram lei in Mizoram ah pum zawtnak i tlop ding in a rami a si, tiah Mozoram thawngzamhnak pawl nih an langhter. Mikhual a si hmanh ah Mizoram ah a nunnak a liammi a si caah Aizawl khua, Electric sang nih nihin ah a ruak ttha tein vuinak an tuahpiak. Pi Tawk Tial hi Lung zawtnak le khuhrin zawtnak a ngeimi zong a si, tiah DIPRMizoram nih a langhter.\nCun, nihin May 23, zaanlei sml. 3:00 ah Myanmar ralzam Pi Tha Tin Kip (kum 49) cu Zoram Medical College ah COVID-19 zawtnak in a nunnak a liam ve. Pi Tha Tin Kip hi Myanmar ah SAC ralhrang nih uknak an chuh hnu in Kalaymyo, Tahan in Mizoram ah a zaammi a si. COVID-19 zawtnak a ngeih pin ah a kal zong a ttha lo, tiah DIPRMizoram nih a langhter.\nNaite zong ah Mizoram ah a zaammi Thantlang nu pakhat COVID-19 in a nunnak a rak liam cang. Mizoram ah COVID-19 zawtnak a karh chin thluahmah caah thaizing May 24 in May 30 tiang Total Lockdown tuah ding in thawng an thanh. The Chin Journal\nMipi Lei nih Dalaan Hna nupa An Tuahto Ning Hna hi , Dalaan Pawl nih Rak Thei Cio Hna Seh , An Pa Cu A Celh lo i A Thi Bak


Sam Tlongh ( Pongh )A Hmangmi Caah Le Luphut A Nei Mi Pawl Caah SiiTha Taktak – HRINGDILDEL LAIRAM\nSam Tlongh ( Pongh )A Hmangmi Caah Le Luphut A Nei Mi Pawl Caah SiiTha Taktak\nMinung hi kan i khat ciao loh i a zei maw cu nu kan si ah pa kan si ah kan sam hi a tla lengmang tawn awikhat lu tawlnak zongah sam tamtuk a tla i lu tawl nak siampoo thatha hmanbu zongah a dam kho lo mi kan um tawn. Cucaah cun zeitin dah Sam a tlawng lengmang mi le a sam a chia tuk mi pawl hna nih kan sam that nak ding caah kan tuah lai timi kong a tanglei ah fiangten kan rak langh ter lai.\nThawhpat thei hi minung tampi nih rawl meh ca lawng a that nak kan theih. Sam caah a rak tha tuk mi thingthei pakhat a si. A herh mi cu thawhpat a hmin mi pumkhat le oliv chiti darkeu khat le khuahliti datkeu khat Arti pumkhat kha na cawh dih lai i na sam kha na thuh dih lai cuti na thuh hnu minute 20 khan na ciah piak lai, cuhnu cun, tilum in na tawl piak lai.\nCun, luval tlau khawh nak ding caah banhla hi a rak tha tuk mi a si. Banhla hi minung kan caah Vitaman tirawl a tha tuk mi pakhat a si bantuk in kan luval thian nak ding ca zongah a tha taktak mi pakhat a si. Banhla pumkhat le khuaihliti darkeu khat kha na cawh hna lai man cikcek tein na cawh hnuah na lu kha na thuh lai. Minute 20 hnuah na lu kha na tawl lai. Cuti cun na luphut ruang i na buai tawnnak vialte kha a tlau dih lai.\n← D-Day An Thawk Hnuah Ralhrang Bawipa A Thinphan A Celh Ti Loh I Hiti Bak In Nawlthar A Van Chuahthan Ko Hih\nZualko: A Poi Tuk E Bochan Tuk Mi Emmanuel Nih Ruah Lo Piin Mual An Kan Liamtak →


SAC ralhrang le mipi i kah dohnak ah mipi lei pakhat thi pathum hliam an tuar. – Lai Lungrawn Post\nSAC ralhrang le mipi i kah dohnak ah mipi lei pakhat thi pathum hliam an tuar.\nSeptember 14, 2021 September 14, 2021 admin Chin News\nLoikaw , 54 ralhrang phu pawng ah Nizan kahdohnak ah mipi pakhat nunnak liam i a tlawm bik minung 3 an i hliam, inn cheukhat a rawk Kayah ramkulh (Karenni ramkulh) ,Loikaw 54 ralhrang um nak pawng ah nizan suimilam 7:30 hrawng ah a thok i hriamngan he hriam hme thawng kan theih i ralhrang lei in mawtaw a rak phan i an ruahdamh in an kah i mipi minung 1 a thi i minung 3 nak tlawnlo an i hliam, inn cheukhat a rawk tiah khuami hna sinin theih a si.\nAcre 500 a si mi veng ah a um mi kum 42 a si mi pa pakhat cu a phei ah kuan nih a kenh i tuzing ah Volunteer phu hna nih sii-inn ah an kal pi tiah kan theih .Nu pakhat cu a thih nak kong hi fiang tein kan thei rih lo .\nTu tiang ahcun ralhrang he a kap mi hriamtlai phu hi zei an si ka fian rih lo leng ah mipi veng tu ralkap zong nih thawngthanhnak a um rih ko.Tuzing zinglei ah Loikaw ah ralhrang hna an cawlcangh ning cu kan hmuh i Demohsu um mi 102 Battalion hna nih Phru So lei ah zing Suimilam 7:20 hrawng thok in hramngan in an kah hna nak kong khuami hna thawngthanh nak ah an langhter.\nThawngdang Nizan september 13 ah United Nation Human Rights Council tonpumhnak cu Suitzerland ram Geneva khuapi ah tuah a si i, International Investigative Mechanism for Myanmar (IIMM) lutlai Mr. Nicholas Koumjian nih biachimnak a ngeih.\nIIMM lutlai Nicholas Koumjian nih February 1 ah ralhrangbu nih hramhram in uknak a lak hnu an cawlcanghnak vialte khawmh dih a si i, sualnak an tuah mi cungah tuanvo ngeitu hna cu hlathlai dingin kan timhtuah lio a si tiah a chim.\nHi kong he pehtlaihin RFA nih a chim ningah tutan UN tonpumhnak ah a rak kai ve mi ram palai vialte tluk nih Kawlram kong hi an ruah ngai cio. IIMM riantuannak cung zongah an lungtling, thazaang an pek ngai tiah a ti.\nTutan UN tonpumhnak ah Kawlram aiawh in NUG le ralhrangbu zong nih kai an timh cio nain Credential committee nih biachahnak an tuah hlan chung cu an kai kho rih lai lo tiah NUG human rights vuanci U Aung Myo Min nih a chim.\nIIMM lutlai Nicholas Koumjian nih ralhrangbu nih sualnak nganpi le vawleicung zulhphung hna a buar cuahmah rih nain atu tiang an sualnak cungah zeihmanh dantatnak kan tuah khawh rih lo caah mipi nih an tuar.\n2017 Rakhine ram Rohingya hna cung cawlcanghnak ruangah Royhingya miphun a sing in an zam i, a tutiang an kir kho rih lo. February thla ah ralhrangbu nih nawlngeihnak a lak hnu ralhrangbu nih mipi an tlaihkhih mi, an hrem mi le an thah mi hna cheukhat a phehthup mi hna zong cazin kan don.\nA tu ah Kawlram kenkip ah mipi thong renglo nih an inn le lo chuahtak in himnak kawl in an zaam. Ramchung chawlehnak zong a tla i, pawngkam ram hna ca zong khingrit ngai a si.\nIIMM nih ralhrangbu cawlcanghnak 219000 leng kan ngah cang. Kan ngah mi cazin ningah mi 1000 hrawng thah an si cang. Media le ngandamnak lei riantuan hna cungah an cawlcang ning zong hmunkip ah a um. Mi tampi an tlaih lio mi a um.\nVawleicung zulhphung ningah sualnak a ngei lo mi mipi hna thah le tlaih mi cu humanity crime a si i, mah vialte hi kan tuah khawh mi chungah a um mi a si caah tha tein hlathlainak tuah kan zuam cuahmah lio a si.\nRian ngeitu hna nih IIMM cu sualnak a umnak hmun kal ter le hlathlainak an kan tuah ter duh lo ruangah lam dangin kan i zuam lio a si. Nupa sualnak le ngakchia cungah sualnak hna hi thong kan hmuh mi a tlawm deuh caah fak deuhin hlathlainak kan tuah lio a si tiah Mr. Nicholas Koumjian nih a chim.\nNUG human rights minister U Aung Myo Min nih IIMM report nih UN general assembly ah biachahnak tuah a si tikah hmual tampi a ngei lai.\nNUG zong nih Sagaing le Magwe ramthen chung ralhrangbu nih nuhrin covo a buarnak hna cu UN human rights council ah report tuah ding kan ngei ve tiah a chim the chin post.\nThawngchia ralhrang pawl thantlang lei tamtuk an rak lut share cio uh\nLungler sakhan hi tutan kan teinak a za rilo dih dongh tiang hnu zulh a herh.


Tuluk Ram Ah Phungning Loin Kalnak A Tuah Tu Puaisa Dandatnak An Pek Hna Lai - THE CHINLAND POST\nTuluk Ram Ah Phungning Loin Kalnak A Tuah Tu Puaisa Dandatnak An Pek Hna Lai\nSalai CungCung|2019 Setpember 9| Ramleng riantuannak lisence ngei lo in le Chin mi pathum cu tangka tampi lak in Tuluk ram lei ah a kua tu puaisa minung pahnih cu an mah pumpak nih Falam Palek zung ah a hmuh (Case) a hun piak hna tiah kan theih.\nHi thil sining pawl cu, Kalay um Mg Lal Ram Lian le anu pi Biak Ram Par cu Falam khua ah an rak phan i Tuluk ram ah kal in rian hmuh khawhnak le tangka hmuh khawhnak kong an chimh hna. Cun kalnak man ah Kawlram tangka in Kyats 150,000 nan pek lai i thlakhat Tuluk tangka 4000 nan hmuh lai tiin an lem hna tiah kan theih.\nCu ti an chimh hna le an lem hna hnu ah Falam khua minung pathum cu minung pakhat nih tangka 150,000 cio thawh in Lal Ram Lian le anu pi Biak Ram Par nih an va thlah hna i Tuluk ram ah ni 7 lawng umnak nawl an tuah piak hna hnu ah Tuluk ram lei nih an rak khuat than hna hi a si. Hi minung pathum hna cu Tuluk ram ah an rian tuanmi cozah upadi he ai ralkap mi a si caah Kawlram lei an rak kir than i a tubantuk in puaisa minung pahnih a hmuh (case) tuah ding in an timhtuahnak hi a si.\nHi puaisa Lal Ram Lian le Biak Ram Par hna cu palek lei nih poh-mah 26 in case an hun piak hna i tu hi an pahnih in an zaam caah Falam palek nih an kawl lio pi hna si. “Mah puaisa minung pahnih cu tu hi kan kawl lio pi hna an si. Va tlaih ding ah kan kal i an inn ah um lo in an rak zam cang. Cucaah an khua bawipa le an nu le pa sin ah kan chim hna” tiah Palek bawipa nih a chim.\n“Tu lio kan mah Kawlram cozah nih Agency tiin kan tuah mi ram pawl cu, Singapore, Japan, Korea, Thailand , Malaysia an si. Tuluk ram cu kan mah Kawlram caah kan Center a si. Cozah lei nih Tuluk ram cu riantuan ding in siseh, pakhat pakhat bawmh hal le a dangdang zong in zeitin hmanh in kalnak nawl pek a si lo. Cucaah kan mah lei nih kan chim duh mi cu Tuluk ram ah cun riantuan ding kal hrim hlah uh” tiah a cunglei upa nih a chimchap. (Ref.Khonumthung)\nPrevious Alem In Milem Ah A Cangmi Aung San Biakamnak\nNext KBC Pastor Rev Dr. Hkalam Samson Ralkap Nih Taza An Cuai Mi An Let Piak Than


Pathian Bia Zulh! | Radio Veritas Asia\nPathian Bia Zulh!\nNan dihlak cungah Pathian nih Thluachuah in pe ko hna seh.\nApril 2, 2020 ni i kan theih kan rel hnga ding mi Cathiang hna cu;\nAvoi (1) nak ah Gen 17: 3-9\nThawngtha bia relnak cu Jn 8: 51-59\nNihin kan rel mi Genesis chungah Abraham le Bawipa Pathian biakamnak an tuah nak kong kan rel. (Gen 17: 3-4) “Cun Abram cu a khuk aa bil i a bawh lioah Pathian nih cun, ‘Hi biakamnak hi kan pek: nangmah cu miphun tampi a hringsortu hna na si lai.’ Zeiruangah dah Abraham cu a khuk aa bil i a bawh? Kan khuk kan i bil i mi pakhat khat hmai ah kan bawh a si ah cun “nangmah cu teitu na si. kei cu nak sal ka si. nangmah cu a ka ngeitu na si” tiin kan hmai i a um mi sinah kan mah le kan mah kan i ap nak sullam a si. Bawipa Pathian nih Khaldi ram Ur khua in Abraham kha a auh, a chuahpi i ramthar, hmunthar a si mi Kanaan ram um dingah a rak auk tikah Abraham hi zeitluk in dah Khuaruahhar in a rak um hnga? Miphun dang hna sin i khual kan si tikah kan hmai cu a hngal kho cio hna lo. Cubantuk cun Abraham zong nih hin a rak ton ve ko lai. Bochan awk a rak ngeih mi cu a rak au tu Pathian pakhat lawng lawng hi a rak si. cun Bawipa nih: “Na Pathian ka si lai” a ti mi Bawipa nih a khuk aa bil i vawlei ah a bawk mi Abraham sinah Biakamnak a rak tuah. A fial tthan mi cu :\n“Nangmah zong nih keimah he kan biakamnak hi na zulh hrimhrim ve lai, nangmah le hmailei chan i a um laimi na tefa hna nih nan zulh hrimhrim ve lai”(Gen 17:9) tiah Pathian nih Abraham sinah a ti fawn.\nGospel Thawngtha chungah Bawipa Jesuh nih a chim ve mi cu:\n“Biatak kan chimh hna. Ka bia a zulmi cu zeitikhmanh ah an thi lai lo” (Jn 8: 51) tiah a ti ve.\nDawtmi u le nau hna, Pathian kan zumh kan ti. Kan khuk kan i bil ve hna i Pathian sinah thla kan cam ve hna. A si ah cun “Pathian Bia kan zul taktak hna maw?” kan zulh taktak a si ah cun Pathian nih Abraham thluachuah a rak pek bang in kan nih zong a kan pek ve ko lai. Cun Lk 7: 38- ah a sualminu pakhat tiah a ti. “ Jesuh hnulei ah cun a kehram ah khan a dir, a tap i a mitthli in a ke kha a cinter. Cun a ke i a mitthli cu a sam khan an hnawh i a hnamh hna i zihmui kha a thoi hna” tiah a ti mi minu zong hi Pathian hmai ah a khuk aa bil i a sualnak caah ngeihchihnak-thatnak a tuah mi raungah Pathian nih a sualnak a ngeihthiam ti kan hmunh.\nThawhthan caan zong nikhat hnu nikhat in kan panh chin leng mang cang hna. Bawipa a thawhthan ni ah kan nih zong a thianghlim mi lungthin he kan thawh khawh cio tthan nak hnga caah Ulh caan tiin Bipi nih a kan tuah piak.\nHi Ulh caan hna ah kan rel kan theih mi Bible cathiang hna chung kan zoh tthan a si ah cun Bawipa nih tuah ding tiah a kan fial mi lawngte a si zong kan hmuh khawh. A cheu nih Ulh caan cu Bupi nih tuah lo ding thil lawng a kan cawnpiak tiah kan ruah sual hna lai. A si lo, Bawipa nih tuahding, zulhding, ngeihding mi kong lawngte a kan cawnpiak.\nAbraham nih Bawipa chimmi Bia a zumh i a zulh caah: “Bawipa nih Thluachuahnak tampi a pek.”\nCu a si caah Bawipa nih: “ka bia a zulmi cu zeitikhmanh ah an thi lai lo” tiah a ti bangin Bawipa cawnpiak mi Bia a ngai kho tu, a zul kho tu le a nun pi kho tu si khawh i zuam zungzal hna u sih.


Breaking News: Ralhrang Hna Cu an Hran a Zual Chin Lengmang Ko Cang Hi CHRO Hakha zung Zong an Luh Hnawh Hna\nPosted By: chinnews April 25, 2021\nTCP Hakha| 2021 April 25 — Nihin chun April 25 ah Hakha Palek bo 3 telh in palek pali nih Chin Human Rights Organization (CHRO) zung an kal hnawh tiah kan theih.\nHi kong he pehtlai in, CHRO Hakha zung hmai ah zung kan khar hlan in, Palek le hlathlaitu an umnak cu a sau cang. Mingiatu le palek tbk. an umnak caan cu a sau cang. March 19 hnu in, Zung kan khar hlan in khan a si cang tiah riantuantu pakhat minlanghter awk tha lomi nih The Chinland Post ah a chim.\n“Zung cu an khar nak a sau cang. Riantuantu zong kan hmu bal ti hna lo. Milengkai phun zong an um tilo nak a sau cang. March thla dongh khan a si lai dah, zung an kai ti lo. Nain, nihin chun Zung an hun rat hnawh ko. Innpa cheukhat bia an hal hna…” tiah CHRO zung pawng inn ngeitu pakhat nih The Chinland Post ah a chim.\n“Zei ruang set ah dah CHRO zung an kal hnawh mi cu hngalh a si lo. Nain, riantuantu pakhat sin in, CHRO Hakha zung lawng silo in, a dangdang kan zung tete zong an luh hnawh mi a um cang. Tlaihkhih mi zong an um…” tiah a chim.\nCHRO zung an kal hnawh lio ah, lam a chawklet mi pakhat nih zeidah an tuah set cu ka hngal lo. Nain, ka theih mi cu Palek pali an si. Palek bo 3 pakhat a tel cu ka kal pah ah ka hei hmuh khawh mi a si tiah a chim.\nChin ramkulh le hmun dang vialte ah CHRO nih zung an on mi vialte cu March 19 hnu in khar chung a si cang tiah kan theih.Credit-TCP\nBe the first to comment on "Breaking News: Ralhrang Hna Cu an Hran a Zual Chin Lengmang Ko Cang Hi CHRO Hakha zung Zong an Luh Hnawh Hna"


Ma Su Moh Moh England Media Nih Interview An Tuah - The Chin Celebrities\nMa Su Moh Moh England Media Nih Interview An Tuah\nAugust 4, 2020 August 4, 2020 1 min read hleicung@gmail.com\nKawlram nu tai a hmai bik tiah online ah a min a lar taktak miSu Moh Moh Naing cu social media a hmang mi hna nih cu na thei dih ko lai. Online ah a rak lar lio ah him mipi nih a hmanthlak hi edit an tuah mi maw a si an tuah lo mi dah ti in an rak i el bal.\nA tai a hmai tuk mi Su Moh Moh Naing cu vawlei cungah media ngan a si mi Daily Mail nih a kong lam an lang ter piak. Mah a kong lam an lang ter piak nak ah a min hmanh tha te in an tial thiam piak lo, Su Hlaing tiah an rak langter piak hna.\nDily Mail media nih an lang ter piak ning ah kum 23 a si mi a tai 13.7 inches long a si. Vawlei cungah tai a hmai mi hna lak ah a tel ve ti khawh a si tiah an lang ter. A hram thawk ah cun mipi nih edit an tuah mi a si ko lai an rak ti nain Su Moh Moh Naing nih edit mi a si lo tiah a rak ti asi.\nPathian Hla Thar A Chuah ZPBA Singer Group\nActor Ahn Jae Hyun Mask He A van I Lang Than Nak Hi


Baibal Tuanbia: Fapa Ṭha le Fapa Ṭhalo - Jehovah Tehte Hna Web Site\nAtu cu Kain le Abel hi zoh tuah hna u. Upa an si veve cang. Kain cu lo thlomi pakhat a rak si. Facang le thingthei le anhringso a rak cing.\nAbel cu tuu cawngtu a rak si. Tuu fatete zohkhenh kha a rak duh ngai. Tuu nganpipi ah an hung cang i cucaah Abel cu zohkhenh awk tuurun nganpi a rak ngei.\nNikhat cu Kain le Abel nih Pathian sin ah thawinak an rak pek veve. Kain nih cun a cinmi rawl cheukhat kha a rak put. Cun Abel nih cun a ngeih mi lak in a ṭha bikmi tuu kha a rak put ve. Jehovah cu Abel le a laksawng ah khan aa lawm. Asinain Kain le a laksawng ah cun aa rak i lawm lo. Zeicah ti na hngal maw?\nAbel a laksawng cu Kain a laksawng nak in a ṭhat deuh caah a si lo. Abel cu miṭha a si caah a rak si. Jehovah le a upa kha a rak dawt hna. Sihmanhsehlaw Kain cu miṭhalo a rak si; a nau kha a rak daw lo.\nCucaah Pathian nih Kain cu a lam kha thlen awk ah a rak chimh. Asinain Kain nih cun a rak ngai lo. Pathian nih Abel a dawt deuh caah a thin a rak hung ngaingai. Cucaah Kain nih Abel kha, ‘Lo ah kal u sih,’ tiah a rak ti. Lo ah anmah lawng an um lio ah, Kain nih a nau Abel cu a rak tuk. Fakpi in a tuk caah a rak thi. Kain nih cu thil a rak tuah cu tuk sapur ngai a si lo maw?\nAbel cu thi hmanhsehlaw, Pathian nih cun a hngalh peng ko. Abel cu miṭha a rak si i Jehovah nih cun cubantuk cu a philh hna lo. Cucaah Jehovah nih Abel cu a nun ter ṭhan lai. Cutikah cun Abel cu a thi bal ti lai lo. Hi vawlei cung ah hin zungzal in a nung kho ve cang lai. Abel bantuk minung hngalh cu a ṭha tuk hnga lo mei?\nSihmanhsehlaw Pathian cu Kain bantuk minung cung ah cun a lung aa lawm lo. Cucaah Kain nih a nau a thah hnu in, amah cu a innchungkhar mi hna sin in lam hlapi ah ṭhawlnak in dan a tat. Kain nih vawlei hmun dang i nun awk ah a va kal tik ah, a farle lak i pakhat kha aa kalpi i, a nupi ah a cang.\nCu hnu ah Kain le a nupi cu fa an hung ngei. Adam le Evi an fapa le an fanu dang hna zong an rak i ṭhi ve cio hna i, fa an ngei cio hna. Khi hnu tlawmpal ah cun vawlei cung ah minung tampi an rak um cang. Anmah lak i a cheukhat an kong cu cawng hna hmanh u sih.\nGenesis 4:2-26; 1 Johan 3:11, 12; Johan 11:25.\nKain le Abel cu zei rian dah an ṭuan?\nKain le Abel nih Jehovah sinah zei laksawng dah an i put?\nZeicah Jehovah nih Abel laksawng ah aa lawmh i Kain laksawng ah aa lawmh lo?\nKain cu zei bantuk phun minung dah a si i Jehovah nih amah kha remh awkah zeitindah aa zuam?\nKain nih a nau he anmah lawngin lo ah an um lio ah zeidah a tuah?\nKain nih a nau a thah hnu ah zeidah a cang ti kha fianter.\nGenesis 4:2-26 rel.\nKain cu ṭihnungmi sining chungah a um kha Jehovah nih zeitindah a rak langhter? (Gen. 4:7)\nKian nih a lungputning kha zeitindah a rak langhter? (Gen. 4:9)\nSualnak a ngei lomi thisen chuahnak i Jehovah a hmuhning cu zeidah a si? (Gen. 4:10; Isa. 26:21)\n1 Johan 3:11, 12 rel.\nZeicah Kain nih a thinhunnak kha a ṭhanter i mah cucu nihin kanmah caah zeitindah ralrinpeknak a si? (Gen. 4:4, 5; Ptb. 14:30; 28:22)\nKan innchungkhar mi dihlak nih Jehovah an ralchanh hmanhah kan zumhfehnak kha kan hmunhter khawh peng ti kha Biabal nih zeitindah a langhter? (Salm 27:10; Matt. 10:21, 22)\nJohan 11:25 rel.\nDinnak ruang i a thimi vialte hna kha Jehovah nih zei ka pek hna lai ti in dah aamah a khan? (Johan 5:24)


Dr. Sasa : Caansau Kan Rau Ti Lai Lo - Chin Eleven News\nThinlung a thawng chin lengmang ko, Dr.Sasa nih kawlram mipi 54million sinah hitihin bia achim; A tu ahcun ralhrang hna hi kan tei deng mang cang i hlawhtlinnak kan hmu deng cang. Dr.Sasa keimah nih kawlram mipi hna sinah a bik in chim ka duh mi cu Kawlram mipi vialte hna nan thachia hrim hrim hlah uh. A tu cu harnak fak piin nan tong ko lai ti hi ka theih ko, nain mipi hna nan dih lakin i hne cuau muau rih ko uh.\nKan ram um kal ning cu kanmah hi ralhrang a dotu cu kan si i, hnu lei kir than ding cun a si thiam ti lo. Nihin kan khual lam thluan zoh tikah a nai tuk cang. Cu Caah mipi kan caah a biapi bik mi cu kan dihlakin lungrual tein um hi a si. Mipi kanmah le kanmah i bawmh caan a si. A tu ahhin kawlram pi cu a har bik nak caan a si nain kan ram hi federal kan hmuh tik ahcun Japan le South Korea te pawl nakin Sipuazi lam a tha deuh mi ram a si ti hi mipi nih kan theih awk ah chim ka duh.\nKawlram mipi cu ralhrang ruangah zeihmanh a tuah kho lo caah tlangcung mi le kawlrawn a um mi mipi hna nih lungrual tein ralhrang uknak kan doh hna lai. Kawlram mipi hna, a tu hi ralhrang ruangah kawlram cu a har hringhran ko nain kan dihlak tein lungrual in do tti hna usih. Covid zawtnak rai zong hi do tii hna usih. A tu kan dirhmun hi har hmanhsehlaw hmailei ah nuamhnak caan kan phan tikah hmunkhat le lungkhat tein kan i nuam te hna lai, kan duhmi chimrel le tuanti caan kan phan te lai tiah a chim. Dr Sasa hi Pathian nih damnak pe chin chin ko seh.\nI Cei Hna Seh! Khuabawi Le A Hawi Le Pawl An Thah Than Hna


CHINCHIN PEKTHANG HI AA TLAK BIK MI A SI KO ARUANG AUM – The Chinlung Post\nThantlang Peng Pyine No 1 ah aa tlak Bik Mi. 2020 Thimnak ah Thantlang Peng CNLD Party in Pyine No 1 aa Cuh Ding ChinChin Pekthang hi Vote/Mee pek hrimhrim ding ah a tlak mi a si tiah ka hmuh. ChinChin Pekthang cu Ram le Miphun ca ah caan saupi rian a ttuan mi a si. Ramchung le Ramleng ah khual a tlawng I Japan Hruaitu hna he tonnak a ngei kho mi Lai Nusal Tha a si.\nAmah pumpak miding fel le zumhtlak taktak mi a si pin ah, Chawva lei ah Falam Khuachung ah Mirum, mi ngei Bik an si lai tiah an zumh bik mi an si. Cucaah Eihmurnak he a hlat tuk mi Zumhtlak Minung a sinak a lang. Tutan ah Thimnak ah Thantlang Peng Pyine No 1 hi Amah pumpak nih aa Zuam mi siloin Mipi nih Kan zuampiak law tiah an Nawlnak a cohlan hna hnu ah, pehzulh in Ram le Miphun ca ah atu bantuk in 2020 Thimnak zuam a timhnak hi a si.\nPathian a thei I a bochantlak mi a si. Miharsat le Biaknak he pehtlai in hmun tampi Biakinn Saknak le Hall saknak tibantuk bawmhnak tampi a rak petu hna Chungkhar an si. Party nakin Minung a biapi deuh, cucaah A Minung in Zoh law ChinChin Pekthang hi Rak dirpi law Vote Rak pe ve tiah sawm Kan duh hna. Ref:Salai & Mai\nRelchih:Chin National Party (CNP) Chin Miphun Party Thawngthanh. Pakhatnak.2020 November 8, thimnak ah MP cuh duh mi nih August 5, 2020 tiang candidate sawk khawh a si.Pahnihnak. Chin Miphun Party (CNP ) party cu federal le mah te khuakhan lairel khawh nak kan khel bantuk in kan party hruai nak chung in kan thok kan hman lai. Candidate kong zongah centre nawlneih nak a um lai lo, (local full authority) myone EC khuakhan ning in kan kal lai.\nPathumnak. Chin National Party (CNP ) cu rampumpi huap hmatpungtin nei mi kan si caah Chin Pine Myone kip ah zung on nak nawl kan nei, zung on a duh mi myone le candidate cuh a duh mi nih pehtlaih khawh kan si i a herh mi poah kan in bawmh hna lai. Centre CEC ah nawl hal le sawk a hau lo, Pine chairman cungah tuanvo pek dih a si.\nPalinak: Chin National Party (CNP) cu Pathian le Chin Miphun hrambunh in thil sining ruangah kan vun dirh than mi a si caah ramchung ramleng Chin miphun dihlak nih nan thazaang dihlak chuah in kan dirpi hram ko u, thlacam nak in kan bawm hram uh tiah zaangfah kan nawl hna. Kan miphun kan ram caah kan thinlung dihlak le kan sining dihlak in riantuan ai tim mi kan si.\nPanganak:Thantlangpeng Chin Miphun Party chungtel vialte sin ah nawl nak ka vun tuah. Ram le miphun caah nan retheih nak le nan ni pumpek nak vialte cungah upat nak kan pek hna, kan i lawm tuk Bawipa nih nan riantuan nak cio ah Thluachuah thar he lam in hruai ko hna seh. Hruaitu chungah i hmuhthiam lo nak a um ruangah Thantlangpeng CNLD party cu Centre Bahu nih party in an kan chuah cang caah (17.7.2020 ) thok in kan chuak i (2010) kan min thing Chin National Party (CNP) min in kan dir than cang tiah thawng kan thanh hna.\nKhua te lei dihlak zong nih CNLD min hmang in Chin Miphun Party kan si ai ti mi poah cu lai party thing an si lo tiah rak theih ding an si lai, rak zumh lo ding, meeting rak kai lo ding a si lai tiah thawng kan thanh hna. A ruah hlan ah Chin National Party (CNP) min in kan nin tlawng colh hna lai, kan hong in tlawn tik hna ah fiang tein kan chim lai. Nan fian lomi le theih nan duh mi poah 09400302952 ah vun kan chawn u tiah thawng kan thanh hna. Kan ni lawm tuk.Lal Maung Cung Chairman Chin National Party (CNP) Chin State, Chin Pine Ph: 09400302952\nCNP CHAIRMAN LMC NIH CNLD ADIRPI PAOH A BLOCK HNA MAW?


Breaking News: Trump A Sungh Ruangah A Nupi “Melania” Nih Tthen A Timh Cang? – Chin World News Evening\nTrump cu Biden nih a tei hnu in president lawng si loin a dawt tuk mi a nupi “Melania” nih tthen a ttimh cang tiah thawng theih a si. Former Trump administration aides nih Trump le a nupi Melania karlak cu hi tin a chim. A chimnak ahcun Tump hi a nupi Melania nih kaltak in tthen a timh. Hi kong hi The Daily Mail UK nih nihin (Sunday) ah thawngthanhnak an tuah ve.\nCu lawng si loin Trump nih White House a chuah tak rualrual in Melania nih zong nih tthen colh dingin timhlamhnak a ngaih tiah theih si fawn. Hi kongah Stephanie Wolkoff zong nih White House ah Trump le Melania hi room khat ah um loin a dangdang ah an um cang tiah a chim rih.\nCun, Melania nih hin an fapa Barron Trump cu Trump a fale dang nih ro an co mi ning in pek ve ding in a chim fawn. 2016 i Trump nih teinak a hmuh lio ah khan Melania hi a ttap. A ruang cu Trump nih teinak a hmuh lai timi hi a rak i ruahchih ngam lomi a si caah si. Cu pin ah Omarosa Manigault Newman nih a chim rih mi cu Trump te nupa tthitumnak hi “transactional marriage” a si tiah a chim fawn.\nTrump hi President sinak in a vun tlak hnu le bang ahcun an thawngchiatnak vialte hi Trum cungah si loin a nupi Melania cungah a tla dih tiin, Media nih cun an langhter dih. Hi kong hi a dik taktak si ko ahcun an nu pa karlak ah sau a rau ti lai lo. Trump caah cun sungh zatlaknak lawngte a si ko. Donald Trump le a nupi Melania Trump hi 2005 ah khan an an i nei i, fapa Barron Trump an ngei. Source: MailOnline\nLawmh Um Tuk. CNLD Nih Teinak Nganpi An Kan Hmuhpiak


Nangmah lawng:A thin lin mi nasi lo dai’CNF le ralkap hi ral thau sehlaw zeidah a chuak lai. – Lai Lungrawn Post\nRam na dawt caah, ram kongah na zai i na cawlcang kan upat.Asinain, ka ka a awng pat tiin le catial ka thiam pat tiin au tuk in tial tuk hlah! Na hnuhmai i mer pah ve. Na fim ko cun ma ning a zak lai. Na nak in Ram a daw deuh mi le khua a ruat deuh mi le an nunnak hmanh pe siangin rian a tuan tu cu CNA/F kan pa le dawh an si ko cuh! Ralthawh timi hi Nikhat thilcang sawhsawh le voikhat thin linh sawhsawh ah tuah phun a si lo ti kha rak thei.\nAtu ahhin CNF/A nih ka mipi an zai tuk ai tiah ral cu vun tho ciammam seh law, ttahchuak maw a si lai nihchuak dek khi a si lai. Hitluk i na rak i bochan ko ahcun a ziah tuan tein atu bantuk tein na rak bawmh hna lo ? Nikhat Raltuk ah phaisa zeizat dah a dih ti teh na tuak ve bal maw? Nikhat ah atlawm bik ting thing 2 an dih lai, zeizah dah na bawmh cang hna i kan vawmh cang hna ? Hngakchia zeihngal lo bang khan aulen ti hlah na hruh hmual nai phoh ning a fak chin lengmang.\nNikhat a ailoah Zarhkhat ah a dih lai i kan tei lai ti cu siseh law nangmah nih ram a buai na hngalh hlan ah CNA/F nih cun an tuk lai i nuam tein an in umter cang lai. Ral an thawh cang hnu ahcun, ka miphun fahnak pe hna hlah ti a ngah ti lo, ka hriamnam a dih i van ka hngak ta rih ti zing a ngah ti lo, kan ralkap an thih dih hlei ah zeitluk in dah mipi kan thih lai i na nupi le na far le (nu paohpaoh) nih zeitluk in dah an tuar lai…..? Zai ti hlah, au ti hlah, na hruh kan in theih dih cang. A hi ka ti hna lo, CNA/F kongah a au lengmang mi nangmah kha kan ti rak i kawih law na ningtel zak seh.Salai Biak Za


CNF Camp ah ralkap an lut, ziah an kah hna lo, an kan deuh tuk, ralchiat za kan puh hna – The Cherry Par\nCNF Camp ah ralkap an lut, ziah an kah hna lo, an kan deuh tuk, ralchiat za kan puh hna\nCNF Camp ah ralkap an lut, ziah an kah hna lo, an kan deuh tuk, ralchiat za kan puh hna. Nang le kei si usihlaw kan kut i hriam a um phot ahcun kan kah men tak ko hna hnga tak in. Nain kanmah btk an si lo. Chinmi humhimtu, veengtu, a miphun le ram caah nun thaap in harsat tuar innak aa thimtu an sinak a lang.\nAtulio caan cu CDM in rampumpi nih Ralkap uknak chiahru kan doh lio a si. CDM kan si tiah tampi an chim an ttial cang khah. Pasal hriamtlai ciocio an tlawm an tam ah i ttih timi hi chim hlah u sih. Ralkap 30-40 te hna cu maw! CNA nih kap hna sehlaw an dihlak in Ttio va hmanh an phan manh lai lo. Raltuknak thawng an thanh rih lo. Kawl ralkap hi CNA tuk ah an kal lo, tuk ah a kalmi si hna sehlaw CNA nih an kah hna lo zongah kawl ralkap nih an kah ko hna hnga.\nCNF nih rampumpi dirhmun CDM a dirpitu an sinak an fianter tiah ruah khawh a si. Nan chim tatakmi KNU pawl khuapi chungah an luut maw, anmah an cawlcanghnak hmun lawngah a si ko lo maw. KIA-KIO teh Mitcina khuapi ah zeitin an cawlcanghnak hmuh awk a um rih lo. Zeithil poh hi kal-hmang, daan le duun an um viar. Tutan ah CNA nih kawl ralkap 30-40 cu that viar hna sehlaw a dih lai tiah maw kan ruah. Mittthep ah kan Hakha pi, kan rampi khi BOM in an deng lai lo tiah a hodah fekte in a chim kho. CNF/A hruaitu hna nih an hmuh cia tuk lai. Keimah hmanh nih ka ttial khawh ahcun.\nAnnih cu kum 30 reng lo pumpaak chungkhar zawn hmanh ruat thiam lo in hi kong an ruat. Bia in an i tu, ruahnak in an i tu, thinlung in an i do. Kanmah nak in an fiangdeuh, an thiamdeuh, an hngaldeuh men lai ti tal hi i ruahter hraam hna u sihlaw hiti taitai cun kan ti siang hna hnga lo dah mu ti ka ruat. Credit: Salai Vkling\n← Avoi Thumnak Stimulus Check Ngah Si Cang Lai\nTlanglo ah a riak mi Ralkap Tio ah tum than an i tim tiah khuami sin in thawng theih →


A poi tuk ee!! Ralhrang nih Khrifa Biakinn pahnih le minung umnak inn an hrawh\nadmin August 7, 2021 Leave a Comment on A poi tuk ee!! Ralhrang nih Khrifa Biakinn pahnih le minung umnak inn an hrawh\nKanpetlet Ah Ralhrang Nih Khrihfa Biakinn Pahnih Le Minung Umnak Inn Cheukhat An Hrawh: Chin ramkulh Kanpetlet khuapi ah August 6, zaan 11:00pm hrawngah khan ralhrang nih ruru-hranghrang in meithal an kah cash Khrihfa biakinn pahnih le minung umnak inn dang cheukhat a rawk tiah theih a si.\n“Kan umnak inn pawngah an ra i minung kan um ti an theih ko buin inn cu an kah chih. Vampang zong a awng viar, innchung i belkheng zong an awng viar tiah Kanpetlet khuami pakhat nih a chim.\nAugust 6 zaan ah khan Kanpetlet khuapi ah ralhrang nih an duh paoh in meithal an puah/kah i khuami hna cu thinphang le lungrethei in an um. Hi kongah CDF he kahdohnak a si lo, anmah ralhrang nih an duh paoh in an kah sawhsawhmi a si tiah CDF lei tuanvo ngeitu hna nih an chim. Khit Thit Media (TCP)\nA dang: Mi cheukhat cu kan tlaihchantuk hna le an sin kan ngamtuk kha an theih tik ah, an kan hrial i a phunphun in an kan hneksak tawn. Mi cheukhat cu kanmah ten kan dir khawh lo kha an kan theih tik ah kaltak an kan duh khun,hnu an kan chit i, an kan hlawt tawn.\nMi cheukhat cu kan i bochan hna le kan herh hna kha an i theih tik ah zawnruahnak an ngeih mi lungput kha a tlau tawn. Lungthiang ten um khawh hi a tha tuk ti kan theih i kan i zuam cuahmah lio ah,cheukhat nih cun nek nak ah an kan hman theo tawn.\nDawtu tampi na ngeih mi chung in,an hua tu minung pakhat ruang ah thinlung ba tuk in va um hrim hrim hlah, hua tu nakin dawtu tamdeuh na ngeih kha zeitik hmanh ah va philh hlah. Mai Anna Par\nRalhrang ralkap tampi an thi than hoi →\n← Good News- An tlaih cang hna. MAH a tim mi cu a tlamtling ti lo hi


Democracy A Duh Mi Phu I Fonh In Ralhrang Doh Ding Phu An Dirh - Chin Eleven News\nRalhrang uk duh lo mi hna le democracy duh mi hna hmunkhat ah fon in ralhrang nawlngeihnak doh ding ah phu an dirh; Ralhrang uk duh lo mi hna le democracy duh mi hna hmunkhat ah fonh in nihin August 12 ah hramhram nawlngeihnak la tu ralhrang uk doh nak ding ah mipi phu(PAFD) an dirh tiah theih a si.\nRalhrang uk doh nak ding ah mipi phu (PAFD) ah a tel mi hna cu ralhrang phu nih nawlngeijnak an lak thok in ralhrang uk duhlo langhter lamzawhnak ,CDM , Defense, kahdohnak hmunkip le a lamkip ah a tel mi hna an si tiah theih a si.\n“Phu dirh nak cu a sau cang ,nihin lawng ah phungning in langhter a si.Tuan ahcun theihter lo in um kan timh ko, atu ahcun bawmhchanh kan herh ve caah le pehtlaihnak kan herh caah phungning in kan thanh mi a si” tiah ralhrang uk doh ding in mipi phu(PAFD) chungtel pakhat nih a chim.\n“Cu phu hna he hmailei ah dalan minung thianhnak ding, ralhrang phu hna lamkip doh ding in cawlcanghnak pehtlai in tuah ding kan ngei tiah a chim chap.\nRalhrang uk dohnak ding ah mipi phu dirh mi (PAFD)nih Sagaing ramthen le Mandalay ramthen hna ah a hlei in cawlcanghnak an tuah lai, hmundang ramthen le ramkulh he pehtlai in riantuan ding ah timhtuahnak zong an ngei tiah theih a si.TCP\nRalrin Ding: Kalaymyo Nee Chungah Dalaan Thihnung Taktak Mi Pahnih An Um


Min Aung Hlaing Nih A Thluak A Hman Cang. – The Chinlung Post\nMin Aung Hlaing Nih A Thluak A Hman Cang.\nApril 12, 2021 admin Fiamthu 0\nKawl ralkap lutlai hruaitu pawl nih duhsah tein an nawlngeihnak (Power) hi vun fehter chin lengmang an i zuam cang i arauh hlan ah mi kip kha an rianțuan pi dingin avun sawm cang hna lai.Minung hi aho paoh kan si ah kanmah nih kan chim mi dirhmun ah kan dir ngam lo mi le kan tuah ngam lo ding mi kha midang va chimh hna i tuah uh hei ti phun hi adik lomi thil asi i cucu “Mi kut rul tlaih” kan timi cu asi. Cucaah na tuah bak ding, na dirpi hrim ve ding lawng kha chim ve ah ațha.\nKawlram hi Mirang (British Empire) uknak tang ah arak um lio ah hin Mirang pawl nih Kawl miphun kha rian sang an pek hna i anmah lila kha Kawl pawl uktu ah an rak hman hna. General Aung San nih a chim mi cu; “Mirang uknak tang ah cozah rianțuan si cu rian ngan deuh atlai mi paoh kha sal ngan deuh kan si ko” arak ti. Cucaah tutan Min Aung Hlaing te nih mipi an kan thahnak thisen an kut i ai neh buin rian țuan an sawm i a cohlang mi hna cu sualnak ngei lo mipi an thah mi hna thisen adin pi ve mi hna an si tinak asi.\nCucaah hi ralkap sermi SAC uknak tang ah rian khinh mi cu cohlan hrimhrim lo ah ațha bik. CDM lut lomi cozah rianțuan pawl dirhmun he zong ai khat lo. Hihi cu athar bak in mipi an thah hna hnu ah uknak tlaih khi asi i an thah mi hna thisen din pi ding in sawm khi asi.\nCun hramhram in luhter zong asi lo i sawm mi dirhmun an si ko caah duhthimnak nawl an ngei. An duh lawng ah luh ding asi ko caah hi rian cu ka duh ko, ka lut ko lai atimi lawng luh ding asi. Khrifa asimi Chin miphun kokek asi ko mi nih cun luh ding rian ah ka ruat hrimhrim lo.\nKan Chinram le Chin miphun caah zei atuah kho lomi kan va si hmanh ah kan ram le miphun rawiphirtu (Traitor) cu si hram hna hlah usih. Hi rianțuan sawm cu ram le miphun rawiphirtu țuan sawm kha asi ko. Meithal lawng hi mithat tu asi lo, hi bantuk rianțuan pi tu va si ve hi mithat tu hriamnam hmangtu ah itel ve cu asi.\nKawl Ralkap Nih KIA Tuknak Ah Tuluk (CHINA) Raltuknak Vanlawng An Hman Chih Cang.\nGOOD NEWS: HMAICHIA IN PU NGUN SAN AUNG AN TUAH CANG